
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 70 

3 Φεβρουάριου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 35260 

Έγκριση Κανονισμού Προμηθειών του Αυτόνομου Σταφι¬ 
δικού Οργανισμού. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξεις: 

Ια. Του Π.Δ. 173/1990 «Κανονισμός Προμηθειών Δη¬ 
μοσίου Κ.Π.Δ.») (ΦΕΚ 62 Τ.Α./10.4.90). 

β. Του άρθρου 11 παρ. 5 του Ν. 1797/1988 «Προμή¬ 
θειες του δημοσίου τομέα και ρυθμίσεις συναφών θεμά¬ 
των» (ΦΕΚ 64 ΤΑ/4.8.88), όπως τροποποιήθηκε με τις 
διατάξεις του άρθρου 38 του Ν. 2000/1991 «Για την απο¬ 
κρατικοποίηση κλπ. διατάξεις» (ΦΕΚ 206 
Τ.Α./24.12.91). 

2. Το από 6.4.93 Υπηρεσιακό Σημείωμα του Τμήματος 
Προμηθειών της Δ/νσης Οικονομικής του Υπουργείου 
μας. 

3. Το αριθμ. 5/30.9.93 απόσπασμα της Διοικούσας Επι¬ 
τροπής του Α.Σ.Ο., με το οποίο εγκρίθηκε ο κανονισμός 
Προμηθειών του Α.Σ.Ο. 

4. Το αριθμ. 8953/18.10.93 έγγραφο του Α.Σ.Ο., απο¬ 
φασίζουμε: 

Εγκρίνουμε τον Κανονισμό Προμηθειών του Αυτόνομου 
Σταφιδικού Οργανισμού (Α.Σ.Ο.), ο οποίος έχει ως ακο¬ 
λούθως: 

ΚΑΝΟΝΙΣΜΟΣ ΠΡΟΜΗΘΕΙΩΝ ΑΣΟ 
Αρθρο 1 

Ορισμός - Πεδίο Εφαρμογής - Προγραμματισμός - 
Τρόπος 

1. Ορισμός: κατά την έννοια του παρόντος κανονισμού, 
προμήθεια είναι: α) η αγορά των πάσης φύσεως υλικών 
αναλωσίμων ή μη, β) η ανάθεση εκτέλεσης εργασιών, ως 
εγκατάσταση, συντήρηση μεταφορά και οποιαδήποτε ερ¬ 
γασία σχετίζεται με την αγορά υλικών. 

2. Πεδίο Εφαρμογής: Δια του παρόντος κανονισμού 
εκτελούνται όλες οι προμήθειες του ΑΣΟ με εξαίρεση 
εκείνες που αφορούν έργα και διέπονται από τον ειδικό 
κανονισμό έργων, καθώς και αυτοτελείς εργασίες - υπη¬ 
ρεσίες. 

3. Τρόπος: Οι προμήθειες γίνονται είτε με διαγωνισμό 


είτε με απευθείας ανάθεση κατά τις ειδικές διατάξεις του 
παρόντος κανονισμού. 

Αρθρο 2 

Διαγωνισμοί - Απευθείας ανάθεση 

1. Οι διαγωνισμοί διακρίνονται σε ανοικτούς, κλειστούς 
και προχείρους. 

2. Ανοικτός είναι ο διαγωνισμός στον οποίο μπορεί να 
υποβάλλει προσφορά κάθε ενδιαφερόμενος προμηθευ¬ 
τής, ύστερα από δημοσίευση περίληψης της διακήρυξης 
στον τύπο από τον ΑΣΟ. 

3. Κλειστός, είναι ο διαγωνισμός στον οποίο μπορούν να 
υποβάλλουν προσφορά μόνον εκείνοι οι προμηθευτές 
που προσκαλούνται, για το σκοπό αυτό, από τον ΑΣΟ να 
προσφέρουν τιμές σύμφωνα με διαδικασία που προβλέ- 
πεται από τη σχετική περίληψη της διακήρυξης, η οποία 
(περίληψη) δημοσιεύεται στον τύπο. Η επιλογή μεταξύ 
εκείνων που συμμετέχουν στον διαγωνισμό γίνεται από 
5μελή επιτροπή υπαλλήλων ΑΣΟ, που συγκροτείται από 
την Διοίκηση αυτού, τελεί δε αυτή (επιλογή) υπό την τε¬ 
λική έγκριση του αρμοδίου οργάνου ΑΣΟ. Οι προσκαλού¬ 
μενοι προς συμμετοχή στο διαγωνισμό, οφείλουν να απο- 
δεικνύουν την φερεγγυότητά τους, την επαγγελματική 
τους αξιοπιστία, την χρηματοπιστωτική τους και οικονο¬ 
μική κατάσταση, καθώς και τις τεχνικές δυνατότητές 
τους, βάσει κριτηρίων και υπβαλλομένων δικ/κών που κα¬ 
θορίζονται με τις ειδικότερες διατάξεις του παρόντος κα¬ 
νονισμού. 

4. Οι ανοικτοί και κλειστοί διαγωνισμοί, διενεργοϋνται 
από πενταμελή επιτροπή από υπαλλήλους του ΑΣΟ που 
ορίζονται εκάστοτε από την Διοίκηση αυτού. Η εν λόγω 
επιτροπή συντάσσει πρακτικό οτο οποίο, κατόπιν αξιολό¬ 
γησης των αποτελεσμάτων διατυπώνει τη γνώμη της, η 
οποία τελεί υπό την τελική έγκριση του αρμοδίου οργάνου 
ΑΣΟ. 

5. Πρόχειρος, είναι ο διαγωνισμός για προμήθειες που η 
συνολική τους, σε ετήσια βάση, αξία δεν υπερβαίνει το 
ποσό των 2.000.000 δραχ. και δεν είναι μκρότερη των 
750.000 δραχ. του ποσού τούτου αναπροσαρμοζομένου 
αυτομάτως και ισοπόσως σε κάθε περίπτωση αναπροσαρ¬ 
μογής του Δημοσίου (άρθρο 3 παρ. 16 Ν. 1797/88). 

5. Στην περίπτωση που ένας εκ των ανωτέρω διαγωνι¬ 
σμών, για οποιαδήποτε αιτία, απέτυχε ή το αποτέλεσμα 
κρίνεται ασύμφορο και η προμήθεια κρίνεται επείγουσα, ο 

διαγωνισμός δύναται, με απόφαση του αρμοδίου οργάνου 
ΑΣΟ και μετά από σχετική γνωμοδότηση της επιτροπής 
διενέργειας του διαγωνισμού να συνεχισθεί με την υπο¬ 
βολή νέων εγγράφων κλειστών προσφορών, από τους αρ¬ 
χικά συμμετέχοντες, χωρίς τροποποίηση των όρων της 
διακήρυξης. 

7. Οι δαπάνες δημοσίευσης των διακηρύξεων και ανα¬ 
κοινώσεων σχετικά με τις προμήθειες που διενεργούνται 
σύμφωνα με τις διατάξεις του παρόντος κανονισμού, επι¬ 
βαρύνουν τον ΑΣΟ. 

8. Απευθείας ανάθεση προμήθειας σε προμηθευτές 
επιτρέπεται με απόφαση του αρμοδίου οργάνου ΑΣΟ στις 
παρακάτω περιπτώσεις: 

8.1. Αν κατά τη διενέργεια του διαγωνισμού δεν υπο¬ 
βλήθηκε προσφορά ή αν οι προσφορές που υποβλήθηκαν 
κρίθηκαν απαράδεκτες, εφ’ όσον οι αρχικοί όροι της δια¬ 
κήρυξης δεν μεταβάλλονται ουσιωδώς. 

8.2. Όταν για τεχνικούς ή καλλιτεχνικούς λόγους ή για 
λόγους που σχετίζονται με την προστασία δικαιωμάτων 
αποκλειστικότητας, τα προς προμήθεια υλικά κατασκευά¬ 
ζονται ή παραδίδονται μόνο από ορισμένο προμηθευτή. 

8.3. Όταν τα είδη κατασκευάζονται αποκλειστικά για 
σκοπούς έρευνας, πειραμάτων, μελετών και προτύπων 
εφαρμογής. 

8.4. Όταν στα πλαίσια ερευνητικών κατασκευών, κριθεί 
σκόπιμο ότι υλικά που παράγονται σε πειραματικό στάδιο 
πρέπει να ανατεθούν στις συμμετέχουσες στην πειραμα¬ 
τική κατασκευή επιχειρήσεις. 

8.5. Όταν για λόγους επείγουσας ανάγκης που οφείλε¬ 
ται σε απρόβλεπτες καταστάσεις, δεν είναι δυνατό να τη¬ 
ρηθούν οι προθεσμίες που προβλέπονται από το άρθρο 8 
του παρόντος Κανονισμού. 

8.6. Για συμπληρωματικές προμήθειες από τον αρχικό 
προμηθευτή, εφ’ όσον η αλλαγή του θα υποχρέωνε τον 
ενδιαφερόμενο φορέα να αγοράσει υλικά με διαφορετικά 
τεχνικά χαρακτηριστικά που θα ήταν ασυμβίβαστα ή θα 
προκαλούσαν ανάλογες τεχνικές δυσχέρειες ή οικονομι¬ 
κές επιβαρύνσεις στη λειτουργία ή συντήρησή τους. 

8.7. Όταν η προμήθεια των υλικών κρίνεται σκόπιμο να 
ανατεθεί σε σωφρονιστικά ιδρύματα νεότητας, εκπαιδευ¬ 
τικά, ερευνητικά ή παρόμοια ιδρύματα. 

8.8. Όταν πρόκειται για υπόθεση που αφορά απόρρητα 
του Κράτους. Ο χαρακτηρισμός ως κρατικού απόρρητου 
δίνεται με προηγούμενη απόφαση του Πρωθυπουργού, ή 
όταν η εκτέλεση των προμηθειών πρέπει να συνοδεύεται 
από ειδικά μέτρα ασφάλειας με βάση νόμο, κανονισμό ή 
διοικητική πράξη, ή όταν έτσι απαιτούν βασικά συμφέρο¬ 
ντα της ασφάλειας του Κράτους. 

8.9. Όταν πρόκειται περί προμήθειας υλικών των 
οποίων η αξία του κάθε είδους σε ετήσια βάση δεν υπερ¬ 
βαίνει το ποσό των 750.000 δραχ. Το ποσό αυτό θα ανα¬ 
προσαρμόζεται αυτόματα στην περίπτωση που εκδίδεται 
η σχετική ΚΥΑ, που προβλέπει η παρ. 16 του άρθρου 3 του 
Ν. 1797/88 «περί προμηθειών του Δημοσίου Τομέα». 

Αρθρο 3 

Προκήρυξη διαγωνισμού 

1. Οι όροι της διακήρυξης κάθε διαγωνισμού πρέπει να 
είναι σαφείς και πλήρεις. 

2. Στις περιπτώσεις ανοικτού διαγωνισμού η διακήρυξη 
περιλαμβάνει τουλάχιστον τα ακόλουθα στοιχεία: 

2.1. Το είδος του διαγωνισμού. 


2.2. Το είδος, την ποσότητα και τις τεχνικές προδιαγρα¬ 
φές των προς προμήθεια υλικών, καθώς και τη δυνατό¬ 
τητα για τους προμηθευτές υποβολής προσφορών για μέ¬ 
ρος ή το σύνολο των ζητουμένων υλικών. 

2.3. Τον χρόνο, τον τόπο και τον τρόπο παράδοσης των 
υλικών ως και τον χρόνο παραλαβής τους. 

2.4. Το όνομα, τη διεύθυνση, τον αρμόδιο υπάλληλο, 
τον αριθμό τηλεφώνου, την τηλεγραφική διεύθυνση και 
τον αριθμό τηλετύπου της Υπηρεσίας ΑΣΟ που διενεργεί 
τον διαγωνισμό. 

2.5. Την προθεσμία μέσα στην οποία οι ενδιαφερόμενοι 
μπορούν να ζητήσουν από την υπηρεσία ΑΣΟ, που διενερ¬ 
γεί τον διαγωνισμό, τα σχετικά έγγραφα, το ποσό που τυ¬ 
χόν απαιτείται να καταβληθεί για την χορήγηση των εγγρά¬ 
φων αυτών καθώς και τους όρους πληρωμής αυτού. 

2.6. Τα αρμόδια όργανα για την αποσφράγιση των προ¬ 
σφορών, τις ημερομηνίες, ώρα και τόπο αποσφράγισης, 
καθώς και τα πρόσωπα που δικαιούνται να παρίστανται. 

2.7. Το νόμισμα της προσφερόμενης τιμής. 

2.8. Τον τύπο, τα ποσοστά, το νόμισμα καθώς και τον 
χρόνο υποβολής των εγγυήσεων, καθώς και άλλες εξα¬ 
σφαλίσεις, εάν τυχόν ζητούνται. 

2.9. Την πηγή της χρηματοδότησης και τον τρόπο πλη¬ 
ρωμής. 

2.10. Τα στοιχεία και δικ/κά που είναι αναγκαία για την 
εκτίμηση του κατώτατου ορίου οικονομικών και τεχνικών 
προϋποθέσεων τα οποία η υπηρεσία ΑΣΟ απαιτεί από 
τους προμηθευτές. 

2.11. Τα κριτήρια για την αξιολόγηση των προσφορών 
και την κατακύρωση της προμήθειας. Στην περίπτωση που 
κριτήριο είναι η συμφερότερη προσφορά καθορίζονται και 
τα στοιχεία με βάση τα οποία γίνεται η αξιολόγηση της 
προσφοράς. 

2.12. Την προμήθεια για την παραλαβή των προσφορών 
από την αρμόδια Υπηρεσία, την διεύθυνση στην οποία 
πρέπει να αποσταλούν και την γλώσσα ή τις γλώσσες στις 
οποίες πρέπει να έχουν συνταχθεί. 

2.13. Τη διάρκεια ισχύος των προσφορών. 

2.14. Τις προϋποθέσεις αναπροσαρμογής του τιμήμα¬ 
τος, εφόσον κρίνεται ότι απαιτείται τέτοιος όρος. 

2.15. Τους απαράβατους όρους, απόκλιση από τους 
οποίους συνεπάγεται οπωσδήποτε την απόρριψη της 
προσφοράς. 

3. Στις περιπτώσεις κλειστού διαγωνισμού, η διακήρυξη 
περιλαμβάνει τουλάχιστον τα ακόλουθα στοιχεία: 

3.1. Τα στοιχεία της παρ. 2 του παρόντος άρθρου, 
εκτός των στοιχείων του εδαφ. 2.5., 2.12., 2.13. 

3.2. Τον τύπο και το περιεχόμενο των αιτήσεων συμμε¬ 
τοχής, την προθεσμία υποβολής, την ακριβή δ/νση υποβο¬ 
λής και την ημερομηνία αυτής, ως και τη γλώσσα σύντα¬ 
ξης- 

3.3. Την ημερομηνία μέχρι την οποία θ’ αποσταλούν οι 
προσκλήσεις για την υποβολή προσφορών. 

4. Η πρόσκληση για την υποβολή προσφορών που στέλ¬ 
νεται στους επιλεγέντες για το σκοπό αυτό (υποβολή προ¬ 
σφορών) μαζί με τη διακήρυξη, θα περιλαμβάνει τουλάχι¬ 
στον τα ακόλουθα: 

4.1. Την προθεσμία υποβολής των προσφορών, την 
ημερομηνία και την δ/νση υποβολής αυτών, ως και την 
γλώσσα σύνταξης. Τα αρμόδια όργανα αποσφράγισης αυ¬ 
τών, τα πρόσωπα που έχουν το δικαίωμα να παρίστανται 
κατά την αποσφράγιση, καθώς και την ημερομηνία, ώρα 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


643 


και τόπο που θα πραγματοποιηθεί αυτή (αποσφράγιση). 

4.2. Την διάρκεια ισχύος των προσφορών. 

5. Τα παραπάνω δεν ισχύουν στις περιπτώσεις προχεί¬ 
ρου διαγωνισμού, ο οποίος διενεργείται κατά τα κατωτέρω 
οριζόμενα: 

5.1. Οι πρόχειροι διαγωνισμοί διενεργούνται υπό 3με- 
λών επιτροπών οριζομένων από την Διοίκηση του ΑΣΟ. 

5.2. Οι επιτροπές, ζητούν από τα ειδικά καταστήματα 
που προσφέρουν το προμηθευθησόμενο είδος και λαμβά¬ 
νουν έγγραφες σφραγισμένες προσφορές, τις οποίες κα¬ 
ταχωρίζουν σε ειδική κατάσταση και συντάσσουν ειδικό 
πρακτικό, στο οποίο μεταξύ των άλλων εκφέρεται και η 
γνώμη αυτών για τη συμφερότερη για τον ΑΣΟ τιμή εν συν¬ 
δυασμό) με τους λοιπούς όρους προσφοράς και την ποιό¬ 
τητα του προϊόντος. Το πρακτικό αυτό υποβάλλεται στο 
Τμήμα Προμηθειών ΑΣΟ το οποίο υποβάλλει τα ανωτέρω 
στοιχεία στον Δ/ντα Σύμβουλο ή τη Δ.Ε. για τα περαιτέρω. 

Αρθρο 4 

Τεχνικές Προδιαγραφές 

1. Σε κάθε διακήρυξη και σύμβαση ή επισυνάπτεται ει¬ 
δικό φύλλο με τις τεχνικές προδιαγραφές του προς προ¬ 
μήθεια υλικού ή αυτές (προδιαγραφές) αναφέρονται στο 
κείμενο της διακήρυξης ή της σύμβασης. 

2. Οι τεχνικές προδιαγραφές δεν επιτρέπεται να περι¬ 
λαμβάνουν χρακτηριστικά και περιγραφές που είναι δυ¬ 
νατό να προσδιορίζουν προϊόντα ορισμένης κατασκευής ή 
προελεύσεως ή μεθόδους επεξεργασίας, εκτός αναπό¬ 
φευκτων περιπτώσεων, που δεν είναι δυνατό να χρησιμο¬ 
ποιηθούν σαφείς προδιαγραφές λόγω της φύσεως των 
προς προμήθεια ειδών, οπότε δύναται να γίνεται αναφορά 
σε συγκεκριμένα εμπορικά σήματα κ.λπ. υπό τον όρο 
όμως ότι να συνοδεύεται η αναφορά αυτή με τις λέξεις «ή 
αντίστοιχο». 

Προσόντα και δικαιολογητικά συμμετοχής 

1. Στους διαγωνισμούς των ΑΣΟ δύναται να συμμετέ¬ 
χουν φυσικά ή νομικά πρόσωπα δικαιούμενα να υποβάλ¬ 
λουν προσφορές για ίδιον λογ/σμό ή λογ/σμό τρίτων. Οι 
συμμετέχοντες στο διαγωνισμό προμηθευτές υποβάλ¬ 
λουν μαζί με την προσφορά τους και τα παρακάτω δικ/κά: 

1.1. Οι Έλληνες πολίτες: 

1.1.1. Εγγύηση συμμετοχής στο διαγωνισμό, ως δικαί¬ 
ωμα συμμετοχής στο διαγωνισμό, αναγνωρισμένης Τρά¬ 
πεζας, ποσού καθοριζομένου εκάστοτε υπό της Διοίκη¬ 
σης. ΑΣΟ κατά την έγκριση των όρων της διακήρυξης ή 
αντίγραφο ισόποσου Γραμματίου Εισπράξεως ΑΣΟ. Η εν 
λόγω εγγύηση ή το εισπραχθέν δια του Γ.Ε. ποσό επιστρέ- 
φονται στους συμμετέχοντες στο διαγωνισμό και μη ανα- 
δειχθέντες μειοδότες μέσα σε 5 εργάσιμες ημέρες μετά 
την περί κατακυρώσεως ή απορρίψεως αποφάσεως του 
ΑΣΟ. 

1.1.2. Απόσπασμα Ποινικού μητρώου έκδοσης τουλάχι¬ 
στον του τελευταίου 3μήνου από το οποίο να προκύπτει 
ότι δεν έχουν καταδικαστεί για αδίκημα σχετικό με την 
επαγγελματική τους δραστηριότητα. 

1.1.3. Πιστοποιητικό αρμόδιας Δικαστικής ή Διοικητικής 
Αρχής από το οποίο να προκύπτει ότι δεν τελούν υπό πτώ¬ 
χευση, εκκαθάριση ή αναγκαστική διαχείριση πτωχευτικό 
συμβιβασμό ή άλλη ανάλογη κατάσταση, ως επίσης ότι δεν 
τελούν υπό διαδικασία κήρυξης σε πτώχευση ή έκδοόης 
αποφάσεως αναγκαστικής διαχείρισης ή αναγκαστικής 


εκκαθάρισης ή πτωχευτικού συμβιβασμού ή υπό άλλης 
ανάλογης διαδικασίας. 

1.1.4. Προκειμένου περί Εταιρείας, πέραν των ανω¬ 
τέρω, θα συνυποβάλλεται είτε αντίγραφο του Εταιρικού 
συμβολαίου καταχωρημένου στο ειδικό βιβλίο της έδρας 
της Εταιρείας, Πρωτοδικείου, είτε κυρωμένο απόσπασμα 
πράξης της Γενικής Συνέλευσης ή του Διοικητικού Συμ¬ 
βουλίου εκ του οποίου θα εμφαίνονται τα πρόσωπα που 
εκπροσωπούν και δεσμεύουν την Εταιρεία. 

1.1.5. Πιστοποιητικό που εκδίδεται από αρμόδια κατά 
περίπτωση Αρχή από το οποίο να προκύπτει ότι έχουν τα¬ 
κτοποιήσει τις φορολογικές και ασφαλιστικές τους υπο¬ 
χρεώσεις κατά την ημερομηνία διενέργειας του διαγωνι¬ 
σμού. 

1.1.6. Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ’ αυτό και το ει¬ 
δικό επάγγελμά τους ή βεβαίωση άσκησης επαγγέλματος 
από αρμόδια Δημόσια Αρχή ή Αρχή Τοπικής Αυτοδιοίκη¬ 
σης για όσους ασκούν γεωργικό ή κτηνοτροφικό επάγ¬ 
γελμα, που θα έχουν εκδοθεί το πολύ 6 μήνες προ της διε¬ 
νέργειας του διαγωνισμού. 

1.2. Οι αλλοδαποί: 

1.2.1 Οι αλλοδαποί προσκομίζουν τα δικ/κά της παρ. 

1.1. του άρθρου 5 του παρόντος κανονισμού, με την δια¬ 
φορά ότι η πηγή έκδοσης για τα αναφερόμενα υποστοι- 
χεία 1.1.2.-1.1.6 θα είναι οι αρμόδιες υπηρεσίες της χώ¬ 
ρας, στην οποία έχουν εγκατασταθεί. 

1.3. Τα νομικά πρόσωπα: 

Όλα τα παραπάνω δικ/κά των εδαφίων 1.1. και 1.2. της 
παρ. 1 του παρόντος άρθρου εκτός του αποσπάσματος 
Ποινικού Μητρώου ή του ισοδύναμου προς τούτο εγγρά¬ 
φου. 

1.4. Συνεταιρισμοί: 

1.4.1. Εγγύηση συμμετοχής στο διαγωνισμό. 

1.4.2. Βεβαίωση εποπτεύουσας αρχής ότι ο Συν/σμός 
λειτουργεί νόμιμα. 

1.4.3. Τα πιστοποιητικά των εδαφ. 1.1.3 και 1.1.5. της 
παρ. 1 του παρόντος άρθρου. 

1.5. Οι Ενώσεις προμηθευτών που υποβάλλουν κοινή 
προσφορά: 

1.5.1. Όλα τα παραπάνω κατά περίπτωση δικ/κά, για 
κάθε προμηθευτή που συμμετέχει στην Ένωση. 

1.5.2. Πιστοποιητικό σκοπιμότητας του ΕΟΜΜΕΧ για 
ενώσεις προμηθευτών που αποτελούνται από Μικρομε- 
σαίες μεταποιητικές Επιχειρήσεις (ΜΜΕ) ή παραγωγικούς 
αστικούς συν/σμούς στις οποίες μετέχουν και επιχειρή¬ 
σεις του εσωτερικού ή εξωτερικού είτε μεγαλύτερου με¬ 
γέθους είτε με μη μεταποιητική δραστηριότητα και εφό¬ 
σον οι εργασίες που θα εκτελεστούν από τις ΜΜΕ ή τους 
παραγωγικούς αστικούς συν/σμούς αντιπροσωπεύουν πο¬ 
σοστό μεγαλύτερο από 50%. Το πιστοποιητικό αυτό μπο¬ 
ρεί να υποβληθεί και μετά την υποβολή της προσφοράς 
μέσα σε 15 ημέρες από την ημερομηνία διενέργειας του 
διαγωνισμού. 

1.5.3. Οι ΜΜΕ εκτός από τα πιό πάνω δικαιολογητικά 
μαζί με την προσφορά τους υποβάλλουν και κάθε άλλο 
απαραίτητο δικαιολογητικά, που εκδίδεται ή θεωρείται 
από τον ΕΟΜΜΕΧ, από το οποίο προκύπτει ότι ανταπο- 
κρίνεται στα κριτήρια που καθορίζονται για τη χρηματοδό¬ 
τησή τους από τις πράξεις που κάθε φορά εκδίδει ο Διοι¬ 
κητής της Τράπεζας Ελλάδας. 

1.5.4. Τα παραπάνω δικαιολογητικά, εκτός από την εγ- 

γύηση συμμετοχής, μπορεί να μην υποβάλλονται μαζί με 
την προσφορά, εφόσον έχουν κατατεθεί στην Υπηρεσία 
και δεν έχει λήξει η ισχύς τους, θα γίνεται δε ρητή μνεία 
στην προσφορά σχετικά με αυτό. 

1.5.5. Εφόσον οι προμηθευτές συμμετέχουν στους δια¬ 
γωνισμούς με εκπροσώπους τους, υποβάλλουν μαζί με 
την προσφορά βεβαίωση εκπροσώπησης. 

1.5.6. Εάν σε κάποια χώρα δεν εκδίδονται τα παραπάνω 
πιστοποιητικά ή έγγραφα, ή δεν καλύπτουν όλες τις παρα¬ 
πάνω περιπτώσεις, μπορούν να αντικατασταθούν από 
ένορκη δήλωση του προμηθευτή που γίνεται ενώπιον δι¬ 
καστικής ή διοικητικής αρχής ή συμβολαιογράφου. Για 
τους προμηθευτές που στη Χώρα τους δεν προβλέπεται 
από το νόμο ένορκη δήλωση, αυτή μπορεί να αντικαταστα- 
θεί με υπεύθυνη δήλωση, βεβαιουμένου του γνήσιου της 
υπογαφής του δηλούντος από αρμόδια δικαστική ή διοικη¬ 
τική αρχή ή συμβολαιογράφου. 

1.6. Ενώσεις προμηθευτών: 

1.6.1. Οι Ενώσεις προμηθευτών δικαιούνται συμμετο¬ 
χής, εφόσον συντρέχουν οι εξής προϋποθέσεις. 

1.6.1. 1) Ο Κάθε προμηθευτής που συμμετέχει στην 
Ένωση συμβάλλει με οποιονδήποτε τρόπο στη διαμόρ¬ 
φωση του προσφερομένου προϊόντος. 

1.6.1. 2) Στην Ένωση προμηθευτών συμμετέχουν και 
παραγωγικές επιχειρήσεις σε συνολικό ποσοστό τουλάχι¬ 
στον 50% της τιμής προσφοράς. 

1.6.2. Κάθε προμηθευτής που συμμετέχει στην Ένωση 
πρέπει να πληροί τις προϋποθέσεις των περιπτώσεων 

1.1.3. και 1.1.4. της παρ. 1 του άρθρου 5. 

1.6.3. Η Ένωση προμηθευτών υποβάλλει κοινή προ¬ 
σφορά η οποία υπογράφεται υποχρεωτικά είτε από όλους 
τους προμηθευτές που αποτελούν την Ένωση είτε από 
εκπρόσωπό τους εξουσιοδοτημένου προς τούτο με συμ¬ 
βολαιογραφική πράξη. Στην προσφορά απαραιτήτως πρέ¬ 
πει να αναγράφεται η ποσότητα του υλικού ή το μέρος αυ¬ 
τού που αντιστοιχεί στον καθένα στο σύνολο της προσφο¬ 
ράς. 

1.6.4. Με την υποβολή της προσφοράς κάθε μέλος της 
Ένωσης ευθύνεται εις ολόκληρο. Σε περίπτωση κατακύ- 
ρωσης, ή ανάθεσης της προμήθειας, η ευθύνη αυτή εξα¬ 
κολουθεί μέχρι πλήρους εκτελέσεως της σύμβασης. 

1.6.5. Σε περίπτωση που εξ αιτίας ανικανότητας για 
οποιονδήποτε λόγο ή ανωτέρας βίας, μέλος της Ένωσης 
δεν μπορεί να ανταποκριθεί στις υποχρεώσεις της Ένω¬ 
σης κατά το χρόνο αξιολόγησης των προσφορών, τα υπό¬ 
λοιπα μέλη συνεχίζουν να έχουν την ευθύνη ολόκληρης 
της κοινής προσφοράς με την ίδια τιμή. Εάν η προαναφερ- 
θείσα ανικανότητα προκύψει κατά το χρόνο της εκτέλε¬ 
σης της σύμβασης, τα υπόλοιπα μέλη συνεχίζουν να έχουν 
την ευθύνη της ολοκλήρωσης αυτής με την ίδια τιμή και 
όρους. 

Τα υπόλοιπα μέλη της Ένωσης και στις δύο παραπάνω 
περιπτώσεις μπορούν να προτείνουν αντικαταστάτη. Η 
αντικατάσταση θα εγκρίνεται από το αρμόδιο Όργανο του 
ΑΣΟ. 

Αρθρο 6 

Κριτήρια αξιολόγησης των αιτήσεων προμηθευτών 
για συμμετοχή τους σε κλειστούς διαγωνισμούς 

Για την επιλογή των προμηθευτών των κλειστών διαγω¬ 
νισμών ως παρ. 3 του άρθρου 2 του παρόντος κανονισμού, 
λαμβάνονται υπόψη: 


1.1. Νομικοί περιορισμοί λειτουργίας της επιχείρη¬ 
σης. 

1.2. Ο τυχόν αποκλεισμός της συμμετοχής τους σε δια¬ 
γωνισμούς του ΑΣΟ και Δημοσίου. 

1.3. Η συνέπεια της επιχείρησης στην εκπλήρωση συμ¬ 
βατικών υποχρεώσεών της προς τις Υπηρεσίες του Δημο¬ 
σίου Τομέα γενικώς και στον ΑΣΟ ειδικότερα. 

1.4. Η υποβολή τυχόν ψευδών ή ανακριβών δηλώσεων 
κατά την παροχή πληροφοριών που τους έχουν ζητηθεί 
από τον ΑΣΟ. 

1.5. Η οικονομική επιφάνεια της επιχείρησης. 

1.6. Η επιχειρηματική δομή. 

1.7. Οι εμπορικές επιδόσεις. 

1.8. Ο τεχνικός εξοπλισμός και το προσωπικό. 

1.9. Η παραγωγική τους δυνατότητα. 

1.10. Η ποιότητα των προϊόντων. 

1.11. Κάθε άλλο κριτήριο υπό την προϋπόθεση ότι αυτό 
θα αναφέρεται στη διακήρυξη. 

2. Κατά τη διαδικασία της επιλογής των προμηθευτών 
δύναται ο ΑΣΟ μετά από απόφαση του αρμοδίου Οργάνου 
του να ζητήσει οποιαδήποτε κατά την κρίση του δικαιολο- 
γητικά, είτε από εκείνα που αναφέρονται στο άρθρο 5 του 
παρόντος κανονισμού εκτός της εγγύησης συμμετοχής, 
είτε και από τα ακολούθως αναφερόμενα: 

2.1. Κατάλληλα τραπεζικά έγγραφα, αντίγραφο ή από¬ 
σπασμα του ισολογισμού της επιχείρησης, δήλωση περί 
του συνολικού ύψους του κύκλου εργασιών της επιχείρη¬ 
σης καθώς και του κύκλου εργασιών της που αφορά ειδι¬ 
κότερα το υπό προμήθεια υλικό κατά τις τρεις προηγούμε¬ 
νες του έτους του διαγωνισμού οικονομικές χρήσεις. Εάν 
η επιχείρηση λειτουργεί ή ασκεί επιχειρηματική δραστη¬ 
ριότητα σχετικά με το υπό προμήθεια υλικό, κατά χρονικό 
διάστημα που δεν επιτρέπει την έκδοση, κατά νόμον, 
τριών ισολογισμών, υποβάλλει τους ισολογισμούς που 
έχουν εκδοθεί και τα σχετικά επίσημα στοιχεία που υπάρ¬ 
χουν κατά το διάστημα αυτό. 

2.2. Περιγραφή του τεχνικού εξοπλισμού της επιχείρη¬ 
σης και των μέσων ελέγχου. 

2.3. Κατάσταση προσωπικού κατά ειδικότητα θεωρη¬ 
μένη από αρμόδια αρχή. 

2.4. Κατάλογο παραδόσεων των 3 τελευταίων ετών με 
αναλυτικά στοιχεία (είδος - ποσότητα - αξία κλπ.) συνο- 
δευόμενο από επίσημο έγγραφο πώλησης. 

2.5. Δείγματα προσφερομένων υλικών, περιγραφή ή 
φωτογραφίες αυτών. 

2.6. Πιστοποιητικά που εκδίδονται από επίσημα και 
αναγνωρισμένα γραφεία Ποιοτικού ελέγχου ή από αρμό¬ 
διες προς τούτο Υπηρεσίες του Κράτους ή Οργανισμών 
που να βεβαιώνουν την τήρηση ορισμένων προδιαγραφών 
ή προτύπων των προϊόντων, όταν απαιτούνται από τον 
ΑΣΟ. 

3. Όσοι από αυτούς που πληρούν τις παραπάνω προϋ¬ 
ποθέσεις επιλεγούν για να υποβάλλουν προσφορά, μετά 
από απόφαση του αρμοδίου Οργάνου ΑΣΟ και μετά από 
σχετική γνωμοδότηση της οικείας δμελούς επιτροπής, 
οφείλουν να προσκομίσουν τα δικ/κά του άρθρου 5 του 
παρόντος κανονισμού ως και τα δικ/κά της παρ. 2 του πα¬ 
ρόντος άρθρου, εφόσον ζητηθούν εκτός από εκείνα που 
έχουν προσκομισθεί και δεν έχει λήξει η προθεσμία τους. 

4. Στην περίπτωση που υποβάλλεται αίτηση συμμετο¬ 
χής από προμηθευτή που δεν είναι ο ίδιος κατασκευαστής 

ολικά ή μερικά του υπό προμήθεια υλικού τα παραπάνω 
ισχύουν τόσο για τον ίδιο όσο και για τον κατασκευα¬ 
στή. 

Αρθρο 7 

Κατά την αξιολόγηση των προμηθευτών για προσφορές 
που υποβάλλουν σε ανοικτούς διαγωνισμούς, λαμβάνο- 
νται υπόψη τα κριτήρια που αναφέρονται στο άρθρο 6 του 
παρόντος κανονισμού. 

Αρθρο 8 

Προθεσμίες διαγωνισμών 

1. Στους ανοικτούς διαγωνισμούς η προθεσμία διενέρ¬ 
γειας αυτών πρέπει να είναι τουλάχιστον 36 ημέρες από 
της ημερομηνίας αποστολής της περίληψης στην Υπηρε¬ 
σία εκδόσεως εφημερίδας Ευρωπαϊκών Κοινοτήτων, αν 
τούτο απαιτείται, ή από της ημερομηνίας δημοσιεύσεως 
στον Ελληνικό τύπο. Αν η προθεσμία αυτή είναι εκ των 
πραγμάτων ανεφάρμοστη, τότε, με απόφαση του αρμο¬ 
δίου οργάνου ΑΣΟ αυτή περιορίζεται σε 20 ημέρες. 

1.1. Εφόσον, από τους ενδιαφερόμενους προμηθευ¬ 
τές, ζητηθούν έγκαιρα τα σχετικά με τον προκηρυσσό- 
μενο διαγωνισμό έγγραφα, αυτά παραδίδονται ή αποστέλ- 
λονται σε αυτούς, μέσα σε τέσσερις (4) εργάσιμες ημέρες 
από τη λήψη της σχετικής αίτησης. 

1.2. Εφόσον ζητηθούν εμπρόθεσμα συμπληρωματικές 
πληροφορίες, σχετικές με τα έγγραφα του διαγωνισμού, 
αυτές παρέχονται έξι (6) τουλάχιστον ημέρες, πριν από 
την ημερομηνία που έχει ορισθεί για την υποβολή των 
προσφορών. 

Οι συμπληρωματικές πληροφορίες αποστέλλονται ή 
παραδίδονται το αργότερο τέσσερις (4) εργάσιμες ημέρες 
μετά τη λήψη της σχετικής αίτησης. 

2. Στους κλειστούς διαγωνισμούς η προθεσμία υποβο¬ 
λής αιτήσεων συμμετοχής πρέπει να είναι τουλάχιστον 21 
ημέρες από την ημερομηνία αποστολής της περίληψης 
της διακήρυξης στην Υπηρεσία επισήμων εκδόσεων των 
Ευρωπαϊκών Κοινοτήτων για δημοσίευση, αν τούτο απαι¬ 
τείται, ή από την ημερομηνία της δημοσιεύσεως στον Ελ¬ 
ληνικό τύπο. Αν η προθεσμία αυτή είναι εκ των πραγμάτων 
ανεφάρμοστη τότε με απόφαση του αρμοδίου Οργάνου 
του ΑΣΟ μπορεί αυτή να περιοριστεί σε 12 ημέρες. 

2.1. Η ποθρεσμία υποβολής των προσφορών πρέπει να 
είναι 21 ημέρες τουλάχιστον από της ημερομηνίας απο¬ 
στολής της έγγραφης πρόσκλησης. Η προθεσμία αυτή με 
απόφαση του αμροδίου οργάνου ΑΣΟ μπορεί να περιορι¬ 
στεί σε 10 ημέρες από της ημερομηνίας της έγγραφης 
πρόσκλησης. Για τον καθορισμό των προθεσμιών αυτών 
συνυπολογίζονται και οι ημερομηνίες της αποστολής της 
έγγραφης πρόσκλησης και της τελευταίας ημερομηνίας 
για την υποβολή της προσφοράς. 

2.2. Εφόσον ζητηθούν εμπρόθεσμα συμπληρωματικές 
πληροφορίες σχετικές με την συγκεκριμένη προμήθεια, 
αυτές παρέχονται έξι (6) τουλάχιστον ημέρες πριν από την 
ημερομηνία που έχει ορισθεί για την υποβολή των προ¬ 
σφορών. Οι συμπληρωματικές πληροφορίες αποστέλλο- 
νται ή παραδίδονται το αργότερο τέσσερις (4) εργάσιμες 
ημέρες μετά τη λήψη της σχετικής αίτησης. Σε περιπτώ¬ 
σεις κατά τις οποίες επείγοντες λόγοι καθιστούν την προ¬ 
θεσμία αυτή ανεφάρμοστη, τότε μπορεί να ορισθεί σε 
τέσσερις (4) ημέρες, πριν από την ημερομηνία που έχει 
ορισθεί για την υποβολή των προσφορών. 


2.3. Οι αιτήσεις για συμμετοχή στο διαγωνισμό, δύναται 
να αποστέλλονται ταχυδρομικώς, τηλεγραφικώς, με τηλέ¬ 
τυπο ή με τηλεαντίγραφο. Στις τρεις τελευταίες περιπτώ¬ 
σεις, οι αιτήσεις πρέπει να επιβεβαιώνονται με επιστολή, 
με την προϋπόθεση ότι αυτή θα παραληφθεί εμπρόθε¬ 
σμα. 

3. Γ ια τον καθορισμό των προθεσμιών των παρ. 1 και 2 
του παρόντος άρθρου συνυπολογίζονται οι ημερομηνίες 
της αποστολής της περίληψης της διακήρυξης στην Υπη¬ 
ρεσία επισήμων εκδόσεων των Ευρωπαϊκών Κοινοτήτων ή 
τη δημοσίευση στον Ελληνικό τύπο και της τελευταίας 
ημερομηνίας για την υποβολή της αίτησης συμμετοχής. 

4. Με απόφαση του αρμοδίου οργάνου ΑΣΟ μπορεί να 
μετατίθεται η ημερομηνία της υποβολής αιτήσεων συμμε¬ 
τοχής ή της διενέργειας του διαγωνισμού με ή χωρίς τρο- 
ποιήσεις των όρων της πρόσκλησης ή της διακήρυξης. 
Στην περίπτωση μεταβολής των όρων της πρόσκλησης ή 
της διακήρυξης πρέπει, από της ημερομηνίας δημοσίευ¬ 
σης της σχετικής ανακοίνωσης μέχρι της υποβολής των αι¬ 
τήσεων συμμετοχής ή διενέργειας του διαγωνισμού, να 
μεσολαβεί χρονικό διάστημα όχι μικρότερο του αρχικώς 
ορισθέντος, εκτός αν από την απόφαση μετάθεσης προ- 
βλέπεται η σύντμηση του χρόνου αυτού τηρουμένων των 
προθεσμιών που ορίζονται στις προηγούμενες παραγρά¬ 
φους. 

5. Στις περιπτώσεις που οι προσφορές δύναται να γί¬ 
νουν μόνο κατόπιν επιτόπιου επισκέψεως ή κατόπιν αμέ¬ 
σου εξετάσεως των δικαολογητικών της προλήρυξης, η 
προθεσμία που ορίζεται στην παρ. 1 του άρθρου αυτού, 
πρέπει να παρατείνεται ανάλογα. 

Αρθρο 9 
Δημοσιότης 

1. Σε ότι αφορά την δημοσιότητα των ανοικτών και κλει¬ 
στών διαγωνισμών, λαμβάνεται μέριμνα από το Τμήμα 
Προμηθειών ΑΣΟ ώστε αυτή να είναι ευρεία και μέσα στα 
πλαίσια της απόφασης του αρμοδίου Οργάνου του ΑΣΟ. 
Ειδικότερα πρέπει να λάβουν χώρα τα εξής: 

1.1. Η δημοσίευση της περίληψης διακήρυξης στον 
τύπο και η ανάρτηση αυτής στον πίνακα ανακοινώσεων 
ΑΣΟ. 

1.2. Η αποστολή της διακήρυξης στα Επιμελητήρια, 
Συνδέσμους, Πρεσβείες και στον ΕΟΜΜΕΧ (αν αυτό κρί- 
νεται σκόπιμο και αναγκαίο). Σε περίπτωση κλειστού δια¬ 
γωνισμού αποστέλλεται η σχετική ανακοίνωση. 

1.3. Η διάθεση της διακήρυξης ή της σχετικής ανακοί¬ 
νωσης σε περίπτωση κλειστού διαγωνισμού στους ενδια¬ 
φερόμενους από την ημερομηνία δημοσίευσης της περί¬ 
ληψης. 

1.4. Η αποστολή περίληψης της διακήρυξης για δημο¬ 
σίευση στην Υπηρεσία επισήμων εκδόσεων των Ευρωπαϊ¬ 
κών Κοινοτήτων, στην περίπτωση που η προϋπολογι- 
σθείσα αξία, εκτός του ΦΠΑ, είναι ίση ή μεγαλύτερη από 
την αξία σε δρχ. 200.000 ΕΟυ, ποσόν το οποίο ισχύει κατά 
την έγκριση του προϊόντος ή την αντίστοιχη αξία, ύστερα 
από ενδεχόμενη αναπροσαρμογή. Η δαπάνη δημοσίευσης 
βαρύνει την Κοινότητα. 

1.5. Η δημοσίευση στον Ελληνικό τύπο δεν γίνεται πριν 
από την ημερομηνία αποστολής της περίληψης της διακή¬ 
ρυξης στην Υπηρεσία των επισήμων εκδόσεων των Ευρω¬ 
παϊκών Κοινοτήτων. 

1.6. Τα παραπάνω ισχύουν και σε κάθε περίπτωση που 

απαιτείται ανακοίνωση σχετικά με διαγωνισμό που έχει 
προκηρυχθεί. 

2. Στις περιπτώσεις πρόχειρου διαγωνισμού δεν απαι¬ 
τείται διακήρυξη. 

Αρθρο 10ο 

Χρόνος και Τρόπος υποβολής προσφορών 

1. Οι επιθυμούντες να λάβουν μέρος στο διαγωνισμό 
πρέπει να καταθέσουν εγγράφως προσφορές όπως ορίζε¬ 
ται στη σχετική διακήρυξη ή στην πρόσκληση. 

2. Οι προσφορές παραλαμβάνονται, προ μεν της ημερο¬ 
μηνίας διενέργειας του διαγωνισμού, από το Τμήμα Προ¬ 
μηθειών που αποστέλλονται σ’ αυτό με οποιονδήποτε 
τρόπο, κατά δεν την ημερομηνία διενεργείας του διαγωνι¬ 
σμού από την οικεία επιτροπή διενέργειας του διαγωνι¬ 
σμού. Το Τμήμα Προμηθειών παραδίδει στην επιτροπή 
σφραγισμένες τις προσφορές κατά την ημέρα διενέργειας 
του διαγωνισμού, ώστε αυτές να αποσφραγισθούν μαζί με 
εκείνες που κατατέθηκαν στην επιτροπή την ημέρα του 
διαγωνισμού. 

Στην περίπτωση κλειστού διαγωνισμού τυχόν υποβλη- 
θείσα προσφορά από προμηθευτή που δεν προσκλήθηκε 
προς τούτο επιστρέφεται από την Υπηρεσία. 

Τα δείγματα, με σφραγίδα και υπογραφή, αν από τη δια¬ 
κήρυξη προβλέπεται κατάθεση δειγμάτων, κατατίθενται 
πριν από το διαγωνισμό, ή αποστέλλονται στο Τμήμα Προ¬ 
μηθειών, υπό την προϋπόθεση ότι αυτά θα περιέλθουν μέ¬ 
χρι τέσσερις (4) ημέρες από την επομένη της ημερομηνίας 
διενέργειας του διαγωνισμού, το αποδεικτικό αποστολής, 
θα περιέχεται απαραίτητα στο φάκελλο προσφοράς. 

3. Στις περιπτώσεις που οι υποβαλλόμενες ή οι ταχυ¬ 
δρομικά αποστελλόμενες προσφορές δεν πληρούν τα ορι¬ 
ζόμενα από τις διατάξεις των προηγουμένων παραγράφων 
του παρόντος άρθρου, δεν λαμβάνονται υπόψη. 

4. Στο φάκελλο προσφοράς αναγράφονται ευκρινώς: 

4.1. Η λέξη «προσφορά» με κεφαλαία γράμματα. 

4.2.0 πλήρης τίτλος του ΑΣΟ: ΑΥΤΟΝΟΜΟΣ ΣΤΑΦΙΔΙ¬ 
ΚΟΣ ΟΡΓΑΝΙΣΜΟΣ - ΤΜΗΜΑ ΠΡΟΜΗΘΕΙΩΝ. 

4.3. Ο αριθμός της διακήρυξης. 

4.4. Η ημερομηνία διενέργειας του διαγωνισμού. 

4.5. Τα πλήρη στοιχεία του προμηθευτή. 

5. Κατά την αποσφράγιση των προσφορών η επιτροπή 
και αν ακόμη είναι αρμόδια για την αξιολόγησή τους, δεν 
είναι υποχρεωμένη να ελέγχει τη συμμόρφωση των διαγω- 
νιζόμενων ή των προσφορών τους προς τους όρους της 
διακήρυξης. 

Αρθρο 11 

Προσφορές-Αντιπροσφορές 

1. Με ποινή να μην γίνουν δεκτές, οι προσφορές υπο¬ 
βάλλονται μέσα σε φάκελλο σφραγισμένο, σε δύο αντί¬ 
γραφα, ο οποίος (φάκελλος) θα φέρει τις ενδείξεις του 
άρθρου 10 του παρόντος κανονισμού. Μέσα στο φάκελλο 
προσφοράς τοποθετούνται όλα τα σχετικά στοιχεία ως 
εξής: 

1.1. Στον κυρίως φάκελλο προσφοράς τοποθετούνται 
όλα τα ζητούμενα δικ/κά, η εγγύηση συμμετοχής και τα 
τεχνικά στοιχεία της προσφοράς ως και ο φάκελλος της 
οικονομικής προσφοράς σύμφωνα με την παρ. 1.2. του 
παρόντος άρθρου. 

1.2. Τα οικονομικά στοιχεία της προσφοράς τοποθε¬ 


τούνται σε χωριστό φάκελλο καλά σφραγισμένο και με την 
ένδειξη «ΟΙΚΟΝΟΜΙΚΗ ΠΡΟΣΦΟΡΑ». Ο φάκελλος αυτός 
τοποθετείται μέσα στο φάκελλο της κύριας προσφο¬ 
ράς. 

2. Σε περίπτωση που τα τεχνικά στοιχεία της προσφο¬ 
ράς δεν είναι δυνατόν, λόγω μεγάλου όγκου, να τοποθετη¬ 
θούν στον κυρίως φάκελλο τότε αυτά συσκευάζονται 
ιδιαίτερα και ακολουθούν τον κυρίως φάκελλο με την έν¬ 
δειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδεί¬ 
ξεις του κυρίως φακέλλου. 

3. Ο φάκελλος της οικονομικής προσφοράς θα φέρει 
και τις ενδείξεις του κυρίως φακέλλου. 

4. Οι προσφορές δεν πρέπει να έχουν ξέσματα, σβυσί- 
ματα, προσθήκες και διορθώσεις. Εάν υπάρχει οποιαδή¬ 
ποτε διόρθωση, αυτή πρέπει να είναι καθαρογραμμένη και 
μονογεγραμμένη από τον προσφέροντα. Κατά την απο¬ 
σφράγιση των διορθωμένων προσφορών η επιτροπή μονο- 
γράφει τις διορθώσεις. Οι προσφορές απορρίπτονται από 
την επιτροπή, όταν υπάρχουν διορθώσεις οι οποίες τις κα¬ 
θιστούν σαφείς κατά την κρίση του οργάνου αξιολόγησης 
των προσφορών. 

5. Όλα τα φύλλα της προσφοράς πρέπει να φέρουν το 
προβλεπόμενο από το Νόμο χαρτ/μο, εκτός από την περί¬ 
πτωση που οι προσφορές υποβάλλονται ταχυδρομικώς 
από αλλοδαπούς προμηθευτές απευθείας και ουχί δια 
εξουσιοδοτημένου αντιπροσώπου διαμένοντας στην Ελ¬ 
λάδα. Οίκοθεν νοείται ότι οι προσφορές που υποβάλλο¬ 
νται από αλλοδαπούς προμηθευτές μέσω εξουσιοδοτημέ¬ 
νων εκπροσώπων τους στην Ελλάδα θα είναι χαρτοσημα- 
σμένες. 

6. Ο προσφέρων θεωρείται ότι αποδέχεται πλήρως και 
ανεπιφυλάκτως όλους τους όρους της διακήρυξης ή πρό¬ 
σκλησης, εκτός εάν κατά περίπτωση στην προσφορά του 
ρητά αναφέρει τα σημεία που δεν αποδέχεται. Στην περί¬ 
πτωση αυτή, εάν ο προσφέρων επιθυμεί να αξιολογηθεί η 
προσφορά του, πρέπει να αναφέρει τους όρους της προ¬ 
σφοράς του, που είναι διαφορετικοί της διακηρύξεως, άλ¬ 
λως η προσφορά απορρίπτεται. Μετά την κατάθεση της 
προσφοράς δεν γίνονται δεκτές διευκρινίσεις, τροποποι¬ 
ήσεις ή αποκρούσεις όρων της διακήρυξης ή της πρόσκλη¬ 
σης ή της προφοράς. Διευκρινίσεις δίνονται μόνον όταν 
ζητούνται από την επιτροπή κατά την διενέργεια του δια¬ 
γωνισμού. 

7. Οι προσφορές ισχύουν και δεσμεύουν τους προμη¬ 
θευτές 30 ημέρες από της επομένης της διενέργειας του 
διαγωνισμού, εκτός και αν ορίζεται διαφορετικά στην δια¬ 
κήρυξη ή την πρόσκληση. 

8. Προσφορές που ορίζουν χρόνο ισχύος μικρότερο του 
προβλεπομένου από την διακήρυξη, απορρίπτονται ως 
απαράδεκτες. 

9. Η ισχύς της προσφοράς μπορεί να παρατείνεται, 
εφόσον τούτο ζητηθεί από τον ΑΣΟ, πριν από τη λήξη χπς, 
για χρονικό διάστημα, κατά ανώτατο όριο ίσο με το προ¬ 
βλεπόμενο από την διακήρυξη. Μετά τη λήξη και του ανω¬ 
τέρω ορίου παράτασης ισχύος της προσφοράς, το αποτέ¬ 
λεσμα του διαγωνισμού ματαιώνεται. 

10. Αντιπροσφορές δεν γίνονται δεκτές. Σε περίπτωση 
υποβολής των, απορρίπτονται ως απαράδεκτες. 

Αρθρο 12 

Ενστάσεις 

1. Ένσταση κατά της διακήρυξης του διαγωνισμού ή της 

νομιμότητας διενεργείας του, ή της συμμετοχής προμη¬ 
θευτή σ’ αυτόν, υποβάλλεται εγγράφως ως εξής: 

1.1. Κατά της διακήρυξης του διαγωνισμού (κλειστού ή 
ανοικτού) στο Τμήμα Προμηθειών ΑΣΟ, εντός του ημί- 
σεως του χρονικού διαστήματος από της δημοσιεύσεως 
της διακήρυξης μέχρι της ημερομηνίας υποβολής των 

** προσφορών. Στην προθεσμία αυτή συνυπολογίζονται και 
οι ημερομηνίες δημοσίευσης της διακήρυξης και υποβο¬ 
λής των προσφορών. Στην περίπτωση που προκύπτει κλά¬ 
σμα χρόνου, αυτό υπολογίζεται ως ολόκληρη μέρα. Η έν¬ 
σταση εξετάζεται από το Τμήμα Προμηθειών και η σχετική 
απόφαση εκδίδεται από το αρμόδιο όργανο ΑΣΟ το αργό¬ 
τερο πέντε (5) εργάσιμες ημέρες πριν από την διενέργεια 
του διαγωνισμού. Οι ενιστάμενοι λαμβάνουν γνώση της 
σχετικής απόφασης με δική τους φροντίδα. Σε περίπτωση 
δε που με την εκδιδόμενη απόφαση του αρμοδίου οργά¬ 
νου ΑΣΟ τροποποιείται όρος της διακήρυξης, εφαρμόζο¬ 
νται τα οριζόμενα στο άρθρο 8 παρ. 4 του παρόντος κανο¬ 
νισμού. 

1.2. Στον κλειστό διαγωνισμό ένσταση υποβάλλουν 
μόνο οι επιλεγέντες. 

1.3. Κατά της νομιμότητας της διενέργειας του διαγωνι¬ 
σμού (κλειστού ή ανοικτού) ή της συμμετοχής προμη¬ 
θευτή σ’ αυτόν υποβάλλονται στην Επιτροπή διενέργειας 
του διαγωνισμού μέχρι και την επομένη εργάσιμη ημέρα 
από την ημερομηνία διενέργειας του διαγωνισμού. 

Η ένσταση αυτή δεν επιφέρει αναβολή ή διακοπή του 
διαγωνισμού αλλά εξετάζεται κατά την αξιολόγηση του 
αποτελέσματος του διαγωνισμού από την επιτροπή, η 
οποία υποβάλλει την ένσταση με αιτιολογημένη γνωμοδό¬ 
τηση στο αρμόδιο όργανο του ΑΣΟ μαζί με το αποτέλεσμα 
του διαγωνισμού προς κατακύρωση. Το αρμόδιο όργανο 
του ΑΣΟ αποφαίνεται τελικά επί της ενστάσεως. 

1.4. Ενστάσεις που υποβάλλονται για οποιουσδήποτε 
λόγους πέραν από τους προαναφερθέντες, δεν γίνονται 
δεκτές. 

2. Η ένσταση κατά της συμμετοχής προμηθευτή σε δια¬ 
γωνισμό κοινοποιείται υποχρεωτικά από τον ενιστάμενο σ’ 
αυτόν κατά του οποίου στρέφεται. 

Αρθρο 13 

Προσφερομένη τιμή 

1. Η τιμή του προς προμήθεια υλικού προσφέρεται ανά 
μονάδα, όπως καθορίζεται στη διακήρυξη. Στην προσφε- 
ρόμενη τιμή περιλαμβάνονται όλες οι τυχόν και υπέρ τρί¬ 
των κρατήσεις καθώς και όλες οι επιβαρύνσεις, εκτός από 
τον ΦΠΑ, για παράδοση του υλικού στον τόπο και με τον 
τρόπο που προβλέπεται στην διακήρυξη. 

2. Η προσφερόμενη τιμή δίνεται σε δραχ. ή συνάλ¬ 
λαγμα, σύμφωνα με τα καθοριζόμενα από τη διακήρυξη. 
Οι τιμές σε συνάλλαγμα εκφράζονται στο νόμισμα της χώ¬ 
ρας προέλευσης του υλικού ή σε δολλάρια ΗΠΑ, ή στο νό¬ 
μισμα που καθορίζεται σε εμπορική συμφωνία που υπάρ¬ 
χει μεταξύ Ελλάδας και της χώρας προέλευσης του υλι¬ 
κού. Το Ελληνικό Δημόσιο δεν υποχρεούται να πληρώσει 
με το νόμισμα της προσφοράς αλλά με το νόμισμα στο 
οποίο πραγματοποιούνται οι πληρωμές από την Τράπεζα 
της Ελλάδος προς την χώρα προέλευσης του υλικού. Με 
την ισχύουσα επίσημη τιμή πώλησης σε δραχμές του νομί¬ 
σματος γίνεται και η σύγκριση της προσφοράς. 

3. Προσφερόμενη τιμή μη σύμφωνη με την καθοριζό¬ 
μενη από την διακήρυξη, απορρίπτεται ως απαράδεκτη. Η 


προσφερόμενη τιμή για εγχώρια προϊόντα δίνεται πάντα 
σε δραχ. Σε διαφορετική περίπτωση η προσφορά απορρί¬ 
πτεται ως απαράδεκτη. 

Αρθρο 14 

Αποσφράγιση προσφορών και ανακοίνωση τιμών 

1. Η αποσφράγιση των προσφορών γίνεται από την αρ¬ 
μόδια επιτροπή διενεργείας του διαγωνισμού κατά την 
ώρα και ημέρα που ορίζεται από τη σχετική διακήρυξη ή 
πρόσκληση. 

2. Η αποσφράγιση ακολουθεί την εξής διαδικασία: 

2.1. Αποσφραγίζεται δημόσια ο κύριος φάκελλος προ¬ 
σφοράς και μονογράφονται όλα τα δικ/κά. Ο φάκελλος 
της οικονομικής προσφοράς δεν αποσφραγίζεται αλλά 
μονογράφεται από την επιτροπή. 

2.2. Μετά την αποσφράγιση καταγράφονται στο πρα¬ 
κτικό που συντάσσει η επιτροπή όλα τα σχετικά που βρέ¬ 
θηκαν μέσα στο φάκελλο προσφοράς. 

3. Η επιτροπή συνεδριάζει κατ’ ιδίαν, ελέγχει τα δικ/κά 
και αποφασίζει σχετικά. 

4. Ανακοινώνεται από τον πρόεδρο της επιτροπής το 
αποτέλεσμα του ελέγχου των δικ/κών. 

5. Αποσφραγίζονται οι οικονομικές προσφορές των γε- 
νομένων δεκτών προμηθευτών και ανακοινώνονται οι τι¬ 
μές. 

6. Το οικείο πρακτικό της επιτροπής προωθείται από το 
αρμόδιο τμήμα στη Διοίκηση για κατακύρωση ή μη του 
αποτελέσματος του διαγωνισμού. 

Αρθρο 15 

Αξιολόγηση προσφορών 

1. Για την αξιολόγηση των προσφορών λαμβάνονται 
υπόψη τα παρακάτω στοιχεία, για την περίπτωση της χα¬ 
μηλής τιμής (κριτήριο τελικής επιλογής): 

1.1. Η συμφωνία της προσφοράς προς τις τεχνικές προ¬ 
διαγραφές και λοιπούς όρους της διακήρυξης και πρό¬ 
σκλησης. 

1.2. Ο αναπτυχθείς ανταγωνισμός. 

1.3. Η σχέση της τιμής προσφοράς προς τιμήν προγενε¬ 
στέρου διαγωνισμού για την προμήθεια του ίδιου ή παρεμ¬ 
φερούς πράγματος ως και η τρέχουσα τιμή της αγοράς. 

1.4. Η κατακύρωση τελικά γίνεται στον προμηθευτή, 
του οποίου η προσφορά είναι αποδεκτή και η προσφερό¬ 
μενη τιμή είναι χαμηλότερη. 

1.5. Ισότιμες είναι οι προσφορές που περιέχουν την αυ¬ 
τήν ακριβώς τιμή και είναι ισοδύναμες ως προς την παρ. 

1.1. του παρόντος άρθρου. 

2. Για την αξιολόγηση των προσφορών λαμβάνονται 
υπόψη τα παρακάτω στοιχεία, για την περίπτωση της συμ- 
φέρουσας προσφοράς (κριτήριο τελικής επιλογής): 

2.1. Η τιμή. 

2.2. Ο χρόνος παράδοσης των υλικών. 

2.3. Η ποιότης των υλικών βάσει των τεχνικών προδια¬ 
γραφών. 

2.4. Η τεχνική αξία και η αποδοτικότητα των υλικών βά¬ 
σει των τεχνικών προδιαγραφών. 

2.5. Οι όροι πληρωμής. 

2.Θ. Το κόστος εγκατάστασης, λειτουργίας και συντή¬ 
ρησης. 

2..7. Η παρεχόμενη εγγύηση καλής λειτουργίας και δια- 
τηρήσεως. 

2.8. Η εξυπηρέτηση (δΕΒΝ/ΙΟΕ) και η τεχνική κάλυψη 
και υποστήριξη. 

2.9. Τα αισθητικά και λειτουργικά χαρακτηριστικά του 
υλικού. 

2.10. Η μεταφορά τεχνολογίας και τεχνογνωσίας. 

2.11. Η σχέση κόστους - αποδοτικότητας. 

2.12. Η κατακύρωση γίνεται στον προμηθευτή, η προ¬ 
σφορά του οποίου κρίθηκε βάσει των ανωτέρω κριτηρίων 
και σύμφωνα με τους όρους και τις τεχνικές προδιαγρα¬ 
φές της διακήρυξης ως η πλέον συμφέρουσα. 

2.13. Ισοδύναμες θεωρούνται οι προσφορές που κατά 
την αξιολόγηση δίνουν το αυτό αποτέλεσμα. 

2.14. Για την επιλογή της συμφερότερης προσφοράς 
αξιολογούνται μόνο οι προσφορές που είναι αποδεκτές 
σύμφωνα με τους καθοριζόμενους στις τεχνικές προδια¬ 
γραφές και της διακήρυξης ουσιώδεις όρους και με βάση 
την παραπάνω διαδικασία: 

Τα προαναφερόμενα στοιχεία εκτός από την τιμή, τους 
όρους πληρωμής καθώς και το κόστος εγκατάστασης, λει¬ 
τουργίας και συντήρησης όπου απαιτείται κατατάσσονται 
στις ομάδες: 

α. Στοιχεία τεχνικών προδιαγραφών και ποιότητας, 
όπου περιλαμβάνονται η ποιότητά τους με βάση τις τεχνι¬ 
κές προδιαγραφές της διακήρυξης, η τεχνική αξία και η 
αποδοτικότητά τους με βάση τις τεχνικές προδιαγραφές 
της διακήρυξης, τα λειτουργικά και αισθητικά χαρακτηρι¬ 
στικά του υλικού και η τυχόν απαιτούμενη ομοιογένεια του 
υλικού προς άλλο που ήδη χρησιμοποιείται από τον ενδια¬ 
φερόμενο για την προμήθεια φορέα. 

β. Ο χρόνος παράδοσης, στοιχεία τεχνικής υποστήρι¬ 
ξης, εξυπηρέτησης (δθΓνίοθ) και ανταλλακτικών, όπου πε¬ 
ριλαμβάνονται η παρεχόμενη εγγύηση καλής λειτουργίας, 
η εξυπηρέτηση (δβΓνίοβ) μετά την πώληση και η τεχνική 
βοήθεια εκ μέρους του προμηθευτή και τεχνογνωσίας. 

γ. Στοιχεία μεταφοράς τεχνολογίας. Σε περίπτωση που 
ο φορέας εκτέλεσης επιλέγει εκτός των παραπάνω και 
άλλα στοιχεία, αυτά κατατάσσονται κατά περίπτωση στις 
παραπάνω ομάδες. 

Για τις παραπάνω ομάδες ορίζεται συντελεστής βαρύ¬ 
τητας, που μπορεί να ανέρχεται μέχρι ποσοστό επί τοις 
εκατό 50,30 και 30, για κάθε ομάδα αντίστοιχα. Το άθροι¬ 
σμα των ποσοστών αυτών ανέρχεται σε 100. 

Για κάθε προσφορά βαθμολογούνται τα επί μέρους 
στοιχεία των ομάδων. Η συνολική βαθμολογία κάθε ομά¬ 
δας καθορίζεται σε 50 βαθμούς για τις περιπτώσεις που 
καλύπτονται ακριβώς οι απαιτήσεις της διακήρυξης. Η 
βαθμολογία αυτή αυξάνεται μέχρι βαθμούς 60 στις περι¬ 
πτώσεις που υπερκαλύπτονται οι απαιτήσεις της διακήρυ¬ 
ξης. Η αύξηση στους 60 βαθμούς πρέπει να προκύπτει 
από αύξηση όλων των επί μέρους στοιχείων της ομάδας. Η 
παραπάνω βαθμολογία μειώνεται μέχρι βαθμούς 40 στις 
περιπτώσεις που δεν καλύπτονται πλήρως οι απαιτήσεις 
της διακήρυξης υπό την προϋπόθεση ότι η προσφορά έχει 
ήδη κριβθεί ως αποδεκτή. Η μείωση στους 40 βαθμούς 
πρέπει να προκύπτει από μείωση όλων των επί μέρους 
στοιχείων της ομάδας. Η συνολική βαθμολογία κάθε ομά¬ 
δας σταθμίζεται με το συντελεστή βαρύτητας της ομάδας. 
Συμφερότερη προσφορά είναι εκείνη που παρουσιάζει το 
μεγαλύτερο λόγο αθροίσματος των σταθμισμένων βαθμο¬ 
λογιών προς την ανηγμένη, όπου απαιτείται τιμή προσφο¬ 
ράς. Γ ια τη διαμόρφωση της ανηγμένης τιμής λαμβάνονται 
υπόψη η τιμή προσφοράς, το ποσοστό προστασίας επαρ¬ 


χιακής βιομηχανίας το ποσοστό προτίμησης εγχώριας βιο¬ 
μηχανίας και όταν από τη διακήρυξη καθορίζονται οι όροι 
πληρωμής και το κόστος εγκατάστασης λειτουργίας και 
συντήρησης. Το ποσοστό προτίμησης επαρχιακής και εγ¬ 
χώριας βιομηχανίας υπολογίζεται επί της τιμής προσφο¬ 
ράς. Από το φορέα για τον οποίο προορίζονται τα υλικά 
καθορίζονται τα στοιχεία που απαρτίζουν τις ομάδες, οι 
συντελεστές βαρύτητας και η βαθμολογία των στοιχείων 
που αναφέρονται απαραίτητα στη διακήρυξη, τα οποία 
όταν πρόκειται για προμήθειες που εκτελούνται από το 
Υπουργείο Εμπορίου, ελέγχονται, τροποποιούνται, όπου 
αυτά απαιτείται και εγκρίνονται από το Υπουργείο αυτό. 

3. Το ποσοστό προτίμησης εγχώριας βιομηχανίας για τη 
διαμόρφωση της ανοιγμένης τιμής, ως ορίζεται στο εδά¬ 
φιο γ, της παραγράφου 2.15 του παρόντος άρθρου, δεν 
λαμβάνεται υπόψη, όταν πρόκειται για κοινοτικά προϊό¬ 
ντα. 

4. Σε αμφότερες τις περιπτώσεις αξιολόγησης παρ. 1 
και 2 του παρόντος άρθρου η επιτροπή βάσει των κριτη¬ 
ρίων, συντάσσει βαθμολογικό πίνακα σύμφωνα με τον 
οποίο βαθμολογούνται οι προσφορές, οπότε η πιο συμφέ¬ 
ρουσα προσφορά είναι εκείνη που συγκεντρώνει το μεγα¬ 
λύτερο βαθμό. 

5. Προσφορά που είναι αόριστη και ανεπίδεκτη εκτίμη¬ 
σης ή είναι υπό αίρεση απορρίπτεται ως απαράδεκτη, 
μετά από προηγούμενη γνωμοδότηση του αρμοδίου για 
την αξιολόγηση των αποτελεσμάτων του διαγωνισμού ορ¬ 
γάνου. 

6. Προσφορές που παρουσιάζουν, κατά την κρίση του 
αρμοδίου για την αξιολόγηση των αποτελεσμάτων του δια¬ 
γωνισμού οργάνου, ουσιώδεις αποκλίσεις από τους όρους 
και τις τεχνικές προδιαγραφές της διακήρυξης και της 
πρόσκλησης απορρίπτονται ως απαράδεκτες. Αντίθετα 
δεν απορρίπτονται προσφορές εάν οι παρουσιαζόμενες 
αποκλίσεις κρίνονται ως επουσιώδεις. 

Αρθρο 16 

Κατακύρωση αποτελέσματος 

1. Η κατακύρωση του αποτελέσματος του διαγωνισμού 
γίνεται από τη Διοίκηση του ΑΣΟ εντός ευλόγου χρονικού 
διαστήματος και πάντως εντός των προθεσμιών ισχύος 
της προσφοράς. 

2. Η Διοίκηση του ΑΣΟ δύναται να αποφασίσει: 

α) Τη ματαίωση των αποτελεσμάτων του διαγωνισμού 
και επανάληψή του με τροποποίηση ή μη των όρων και των 
τεχνικών προδιαγραφών. 

β) Ματαίωση των αποτελεσμάτων του διαγωνισμού και 
απευθείας ανάθεση της προμήθειας του υλικού. 

γ) Συνέχιση του διαγωνισμού με την υποβολή νέων εγ¬ 
γράφων προσφορών, χωρίς τροποποίηση των όρων και 
των τεχνικών προδιαγραφών της διακήρυξης ή της πρό¬ 
σκλησης. 

δ) Την κατανομή της προς προμήθεια ποσότητας, εφό¬ 
σον πρόκειται περί διαιρετού υλικού, μετά περισσοτέρων 
μειοδοτών με ισότιμες, ή ισοδύναμες προσφορές ή τη διε¬ 
νέργεια κλήρωσης μεταξύ αυτών για την επιλογή του προ¬ 
μηθευτή. Εφόσον το υλικό δεν είναι διαιρετό ο προμηθευ¬ 
τής επιλέγεται με κλήρωση. 

ε) Ματαίωση της προμήθειας. 

στ) Την κατακύρωση της προμήθειας για ολόκληρη την 
ποσότητα ή μέρος αυτής. 

Αρθρο 17 

Ανακοίνωση κατακύρωσης - ανάθεσης 

Στον προμηθευτή που έγινε η κατακύρωση ή ανάθεση 
προμήθειας, αποστέλλεται σχετική ανακοίνωση που περι¬ 
λαμβάνει τουλάχιστον τα παρακάτω στοιχεία: 

1.1. Το είδος 

1.2. Την ποσότητα 

1.3. Την τιμή 

1.4. Την απόφαση της κατακύρωσης ή ανάθεσης με 
τους όρους της διακήρυξης και της πρόσκλησης και τις τυ¬ 
χόν αποδεκτές τροποποιήσεις τούτων. Ανακοίνωση που 
δεν περιλαμβάνει τα στοιχεία της απόφασης είναι άκυρη. 

2. Με την κοινοποίηση ανακοίνωσης η σύμβαση μεταξύ 
ΑΣΟ και προμηθευτή θεωρείται ως συναφθείσα, η δε έγ¬ 
γραφη κατάρτιση της σύμβασης και η εκατέρωθεν υπο¬ 
γραφή αυτής που ακολουθεί έχει μόνο αποδεικτικό χαρα¬ 
κτήρα. 

3. Προμηθευτής στον οποίο κατακυρώθηκε ή ανατέ¬ 
θηκε η προμήθεια, υποχρεούται να προσέλθει στον ΑΣΟ, 
εντός 10 ημερών από της ημερομηνίας κοινοποίησης της 
ανακοίνωσης, για την υπογραφή της σχετικής σύμβασης, 
προσκομίζοντας και την προβλεπομένη εγγύηση καλής 
εκτελέσεως. 

4. Εάν ο προμηθευτής δεν προσέλθει εντός της τακτής 
προθεσμίας να υπογράφει τη σύμβαση, κηρύσσεται έκ¬ 
πτωτος με απόφαση της Διοίκησης του ΑΣΟ, επιβαλλομέ- 
νων και των προβλεπομένων κυρώσεων υπό του άρθρο- 
ουου 23 του παρόντος Κανονισμού. 

5. Εάν η κατακύρωση ή η ανάθεση γίενται σε αλλοδαπό 
προμηθευτή η ανακοίνωση απευθύνεται στον εκπρόσωπό 
του στην Ελλάδα, εάν υπάρχει, σε αντίθετη δε περίπτωση 
στέλνεται τηλεγράφημα ή τηλετύπημα στον αλλοδαπό 
προμηθευτή. Στην περίπτωση που η πληρωμή στον προ¬ 
μηθευτή προβλέπεται να γίνει με άνοιγμα πίστωσης, η εγ¬ 
γύηση καλής εκτέλεσης μπορεί να κατατεθεί στον αντα¬ 
ποκριτή της Τράπεζα της Ελλάδος στο εξωτερικό η δε εγ¬ 
γύηση συμμετοχής παραμένει σε ισχύ και αποδεσμεύεται 
μετά την κατάθεση και αποδοχή της εγγύησης καλής 
εκτέλεσης. 

Άρθρο 18 
Συμβάσεις 

1. Μετά την ανακοίνωση στον προμηθευτή της κατακύ¬ 
ρωσης ή ανάθεσης της προμήθειας, καταρτίζεται από το 
αρμόδιο (Τμήμα Προμηθειών) η σχετική σύμβαση που 
υπογράφεται και από τα δύο συμβαλλόμενα μέρη. 

2. Η καταρτιζόμενη σύμβαση περιλαμβάνει όλα τα στοι¬ 
χεία της προμήθειας και τουλάχιστον: 

2.1. Τα συμβαλλόμενα μέρη, τον τόπο και χρόνο υπο¬ 
γραφής της σύμβασης. 

2.2. Τα υλικά, την ποσότητα αυτών ως και την τιμή τους. 

2.3. Τον τόπο και χρόνο παράδοσης των υλικών. 

2.4. Τις τεχνικές προδιαγραφές. 

2.5. Τις προβλεπόμενες εγγυήσεις. 

2.6. Τις προβλεπόμενες ρήτρες. 

2.7. Τον τρόπο επίλυσης των διαφορών. 

2.8. Τον τρόπο αναπροσαρμογής τιμών, αν προβλέπε- 
ται. 

2.9. Τον τρόπο πληρωμής. 


3. Το κείμενο της σύμβασης κατισχύει κάθε άλλου κει¬ 
μένου σχετικού με την προμήθεια εκτός των καταδήλων 
σφαλμάτων και παραδρομών. 

4. Η σύμβαση τροποποιείται ή όταν προβλέπεται από 
συμβατικό όρο ή όταν συμφωνήσουν προς τούτο και τα 
δύο συμβαλλόμενα μέρη (ΑΣΟ - προμηθευτής). 

5. Η σύμβαση θεωρείται ότι εκτελέστηκε όταν: 

5.1. Παραδόθηκε ολόκληρη η ποσότητα, ή εάν αυτή που 
παραδόθηκε σε περίπτωση διαιρετού υλικού, υπολείπεται 
της συμβατικής, κατά μέρος που κρίνεται από το αρμόδιο 
όργανο ως ασήμαντο. 

5.2. Παραλήφθηκε οριστικά (ποσοτικά και ποιοτικά) η 
ποσότητα που παραδόθηκε. 

5.3. Έγινε η αποπληρωμή του συμβατικού τιμήματος 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

5.4. Εκληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
από τη σύμβαση. 

Άρθρο 19 

Εγγυήσεις - Προκαταβολή 

1. Εγγύηση συμμετοχής στο διαγωνισμό. 

1.1. Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5%, επί της συνολι¬ 
κής προϋπολογισθείσης δαπάνης εκτός εάν ορίζεται δια¬ 
φορετικά ποσοστό στη διακήρυξη ή την πρόσκληση. Το 
ποσοστό αυτό μειώνεται στο μισό όταν η προσφορά υπο¬ 
βάλλεται από Μ ΜΕ ή τις ενώσεις τους, παραγωγικούς 
αστικούς συνεταιρισμούς ή τις ενώσεις τους, ενώσεις 
ΜΜΕ και παραγωγικούς αστικούς συνεταιρισμούς καθώς 
και ενώσεις προμηθευτών που αποτελούνται από ΜΜΕ. 
Το ίδιο ισχύει και όταν η προσφορά υποβάλλεται από ενώ¬ 
σεις προμηθευτών που αποτελούνται από ΜΜΕ ή παρα¬ 
γωγικούς αστικούς συν/σμούς στις οποίες μετέχουν και 
επιχειρήσεις του εσωτερικού ή του εξωτερικού, είτε μεγα¬ 
λύτερου μεγέθους είτε με μη μεταποιητική δραστηριό¬ 
τητα με την προϋπόθεση ότι οι εργασίες που θα εκτελε- 
σθούν από τις ΜΜΕ ή τους παραγωγικούς αστικούς συνε¬ 
ταιρισμούς αντιπροσωπεύουν ποσοστό μεγαλύτερο από 
50% της τιμής προσφοράς. Στην περίπτωση αυτή απαιτεί¬ 
ται η προσκόμιση μαζί με την προσφορά μέσα σε 15 ημέ¬ 
ρες το αργότερο από την ημερομηνία διενέργειας του δια¬ 
γωνισμού, πιστοποιητικούς σκοπιμότητας από τον ΕΟΜ- 
ΜΕΧ. 

1.2. Όταν ο διαγωνισμός αφορά διαφορά υλικά και επι¬ 
τρέπεται από τη διακήρυξη η προσφορά μερικών απ’ αυτά, 
γίνεται δεκτή προσφορά και στην περίπτωση που η εγγύ¬ 
ηση δεν καλύπτει το προβλεπόμενο ποσοστό της αξίας 
όλων των προσφερομένων υλικών, αρκεί αυτή να καλύπτει 
το ποσοστό που αναλογεί στην αξία του ελάχιστου αριθ¬ 
μού υλικών που προβλέπεται από τη διακήρυξη η δε κατα¬ 
κύρωση περιορίζεται στα υλικά που καλύπτονται από την 
εγγύηση. 

1.3. Προσφορά της οποίας η εγγύηση δεν καλύπτει την 
προβλεπομένη κατά τα ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 

1.4. Εγγύηση δεν απαιτείται στον πρόχειρο διαγωνι¬ 
σμό. 

1.5. Εγγύηση μπορεί να ζητηθεί και στην περίπτωση 
αντιμετώπισης προμήθειας με τη διαδικασία της απ’ ευ¬ 
θείας ανάθεσης. 

1.6. Η εγγύηση συμμετοχής που αφορά τον προμη¬ 
θευτή στον οποίο κατακυρώθηκε ή ανατέθηκε η προμή¬ 
θεια, επιστρέφεται μετά την κατάθεση της προβλεπομέ- 
νης εγγύησης καλής εκτέλεσης και μέσα σε πέντε (5) 
ημέρες από την υπογραφή της σύμβασης. Οι εγγυήσεις 
των λοιπών προμηθευτών που έλαβαν μέρος στο διαγωνι¬ 
σμό επιστρέφονται μέσα σε πέντε (5) ημέρες από την 
ημερομηνία ανακοίνωσης, κατακύρωσης ή ανάθεσης. 

1.7. Οι εγγυήσεις ανεξάρτητα από το όργανο που τις εκ¬ 
δίδει και τον τύπο που περιβάλλονται, πρέπει απαραίτητα 
να περιλαμβάνουν και τα ακόλουθα. 

1.7.1. Την ημερομηνία έκδοσης. 

1.7.2. Τον εκδότη. 

1.7.3. Την υπηρεσία προς την οποία απευθύνεται. 

1.7.4. Τον αριθμό της εγγύησης. 

1.7.5. Το ποσό που καλύπτει η εγγύηση. 

1.7.6. Την πλήρη επωνυμία και τη διεύθυνση του προ¬ 
μηθευτή υπέρ του οποίου εκδίδεται η εγγύηση. 

1.7.7. Τη σχετική διακήρυξη, την ημερομηνία διαγωνι¬ 
σμού και τα προς προμήθεια υλικά. 

1.7.8. Ότι η εγγύηση παρέχεται ανέκκλητα και ανεπι¬ 
φύλακτα, ο δε εκδότης παραιτείται του δικαιώματος της 
διαιρέσεως και διζήσεως. 

1.7.9. Ότι το ποσό της εγγύησης τηρείται στη διάθεση 
της υπηρεσίας που έχει συνάψει τη σύμβαση και ότι θα κα¬ 
ταβληθεί ολικά ή μερικά χωρίς καμία από μέρους του εκ¬ 
δότη αντίρρηση ή ένσταση και χωρίς να ερευνηθεί το βά¬ 
σιμο ή μη της απαίτησης μέσα σε τρεις (3) ημέρες από 
απλής έγγραφης ειδοποίησης. 

1.7.10. Ότι σε περίπτωση κατάπτωσης της εγγύησης, 
το ποσόν της κατάπτωσης υπόκειται σε πάγιο τέλος χαρ¬ 
τοσήμου. 

1.7.11. Την ημερομηνία λήξης της ισχύος της εγγύη¬ 
σης. (Η εγγύηση πρέπει να ισχύει τουλάχιστον επί ένα 
μήνα μετά τη λήξη του χρόνου της προσφοράς που ζητά η 
διακήρυξη). 

1.7.12. Ότι ο εκδότης της εγγύησης υποχρεούται να 
προβεί στην παράταση της ισχύος της εγγύησης ύστερα 
από απλό έγγραφο της υπηρεσίας που διενεργεί τον δια¬ 
γωνισμό. 

1.8. Προσφορές χωρίς εγγύηση ή χωρίς την προσή¬ 
κουσα, κατά τα ανωτέρω εγγύηση, απορρίπτονται ως απα¬ 
ράδεκτες και δεν λαμβάνονται υπόψη. 

2. Εγγύηση καλής εκτέλεσης της σύμβασης. 

2.1. Ο προμηθευτής στον οποίο έγινε η κατακύρωση ή 
ανάθεση, υποχρεούται να καταθέσει εγγύηση καλής εκτέ¬ 
λεσης των όρων της σύμβασης, το ύψος της οποίας αντι¬ 
στοιχεί σε ποσοστό 10% της συνολικής συμβατικής αξίας, 
χωρίς το ΦΠΑ εκτός αν ορίζεται διαφορετικά στη διακή¬ 
ρυξη ή την πρόσκληση. 

2.2. Εγγύηση δεν απαιτείται στον πρόχειρο διαγωνι¬ 
σμό. 

2.3. Η εγγύηση κατατίθεται προ ή κατά την υπογραφή 
της σύμβασης. 

2.4. Οι εγγυήσεις, ανεξάρτητα από το όργανο που τις 
εκδίδει και τον τύπο που περιβάλλονται, πρέπει απαραί¬ 
τητα να περιλαμβάνουν και τα ακόλουθα: 

2.4.1. Την ημερομηνία έκδοσης 

2.4.2. Τον εκδότη 

2.4.3. Την υπηρεσία προς την οποία απευθύνεται 

2.4.4. Τον αριθμό της εγγύησης 


2.4.5. Το ποσό που καλύπτει η εγγύηση 

2.4.6. Την πλήρη επωνυμία και τη διεύθυνση του προ¬ 
μηθευτή υπέρ του οποίου εκδίδεται η εγγύηση. 

2.4.7. Τον αριθμό της σχετικής σύμβασης και τα προς 
προμήθεια υλικά. 

2.4.8. Ότι η εγγύηση παρέχεται ανέκκλητα και ανεπι¬ 
φύλακτα, ο δε εκδότης παραιτείται του δικαιώματος της 
διαιρέσεως και διζήσεως. 

2.4.9. Ότι το ποσό της εγγύησης τηρείται στη διάθεση 
της υπηρεσίας που έχει συνάψει τη σύμβαση και ότι θα κα¬ 
ταβληθεί ολικά ή μερικά χωρίς καμία από μέρος του εκ¬ 
δότη αντίρρηση ή ένσταση και χωρίς να ερευνηθεί το βά¬ 
σιμο ή μη της απαίτησης, μέσα σε τρεις (3) ημέρες από 
απλής έγγραφης ειδοποίησης. 

2.4.10. Ότι σε περίπτωση κατάπτωσης της εγγύησης, 
το ποσόν της κατάπτωσης υπόκειται σε πάγιο τέλος χαρτ/ 
μου. 

2.4.11. Την ημερομηνία λήξης της ισχύος της εγγύησης 
(ο χρόνος της εγγύησης πρέπει να είναι μεζγαλύτερος από 
το συμβατικό χρόνο φόρτωσης ή παράδοσης, κατά το 
χρόνο που με βάση τη σύμβαση ο αγοραστής υποχρεούται 
να παραλάβει τα υλικά πλέον δύο (2) μήνες. 

2.4.12. Ότι ο εκδότης της εγγύησης υποχρεούται να 
προβεί στην παράταση της ισχύος της εγγύησης ύστερα 
από απλό έγγραφο της υπηρεσίας που διενεργεί το διαγω¬ 
νισμό. 

Το σχετικό αίτημα πρέπει να γίνει πριν από την ημερο¬ 
μηνία λήξης της εγγύησης. 

2.5. Η εγγύηση επιστρέφεται μετά την οριστική ποσο¬ 
τική και ποιοτική παραλαβή του υλικού και ύστερα από την 
εκκαθάριση των τυχόν απαιτήσεων από τους δύο συμβαλ¬ 
λόμενους. Σε περίπτωση που το υλικό είναι διαιρετό και η 
παράδοση γίνεται, σύμφωνα με τη σύμβαση, τμηματικά, η 
εγγύηση αποδεσμεύεται σταδιακά, ύστερα από γνωμοδό¬ 
τηση του αρμοδίου οργάνου, κατά ποσόν που αναλογεί 
στην αξία του μέρους της ποσότητας που παραλήφθηκε 
οριστικά. Εάν στο πρωτόκολλο παραλαβής αναφέρονται 
παρατηρήσεις ή υπάρχει εκπρόθεσμη παράδοση, η παρα¬ 
πάνω σταδιακή αποδέσμευση γίνεται μετά την αντιμετώ¬ 
πιση, κατά τα προβλεπόμενα, των παρατηρήσεων και του 
εκπρόθεσμου. 

3. Εγνύηση προκαταβολής. 

3.1. Με την υπογραφή της σύμβασης και εφόσον προ- 
βλέπεται απ’ αυτή, χορηγείται στον προμηθευτή προκατα¬ 
βολή σε ποσοστό μέχρι 50% της συνολικής συμβατικής 
αξίας, χωρίς ΦΠΑ. Υπέρβαση του παραπάνω ποσοστού 
επιτρέπεται μόνο με κοινή απόφαση των αρμοδίων οργά¬ 
νων ΑΣΟ. Η προκαταβολή χορηγείται με κατάθεση ισόπο¬ 
σης εγγύησης που θα περιλαμβάνει κσι όρο ότι καλύπτει 
και την καταβολή τόκων επί του ποσού της προκαταβολής, 
σε περίπτωση εκπρόθεσμης παράδοσης ή μη παράδοσης 
υλικού. 

3.2.0ι εγγυήσεις ανεξάρτητα από το όργανο που τις εκ¬ 
δίδει και τον τύπο που περιβάλλονται, πρέπει απαραίτητα 
να περιλαμβάνουν και τα ακόλουθα: 

3.2.1. Την ημερομηνία έκδοσης. 

3.2.2. Τον εκδότη 

3.2.3. Την υπηρεσία προς την οποία απευθύνεται 

3.2.4. Τον αριθμό εγγύησης 

3.2.5. Το ποσόν που καλύπτει η εγγύηση και με τη ρή¬ 
τρα ότι καλύπτονται και τόκοι σύμφωνα με τα οριζόμενα 
στα άρθρα 22 και 23 του παρόντος Κανονισμού. 

3.2.6. Την πλήρη επωνυμία και τη διεύθυνση του προ¬ 
μηθευτή υπέρ του οποίου εκδίδεται η εγγύηση. 

3.2.7. Τον αριθμό της σχετική σύμβασης και τα προς 
προμήθεια υλικά. 

3.2.8. Ότι η εγγύηση παρέχεται ανέκκλητα και ανεπι¬ 
φύλακτα, ο δε εκδότης παραιτείται του δικαιώματος της 

• διαιρέσεως και διζήσεως. 

3.2.9. Ότι το ποσό της εγγύησης τηρείται στη διάθεση 
της υπηρεσίας που έχει συνάψει τη σύμβαση και ότι θα κα¬ 
ταβληθεί ολικά ή μερικά χωρίς καμία από μέρους του εκ¬ 
δότη αντίρρηση ή ένσταση και χωρίς να ερευνηθεί το βά¬ 
σιμο ή μη της απαίτησης, μέσα σε τρεις (3) ημέρες από 
απλής έγγραφης ειδοποίησης. 

3.2.10. Ότι σε περίπτωση κατάπτωσης της εγγύησης, 
το ποσόν της κατάπτωσης υπόκειται σε πάγιο τέλος χαρτ/ 
μου. 

3.2.11. Στην ημερομηνία λήξης της ισχύος της εγγύη- 
σης (ο χρόνος ισχύος της εγγύησης πρέπει να είναι μεγα¬ 
λύτερος από το συμβατικό χρόνο φόρτωσης ή παράδοσης, 
κατά το χρόνο που με βάση τη σύμβαση ο αγοραστής υπο- 
χρεούται να παραλάβει τα υλικά πλέον δύο (2) μήνες. 

3.2.12. Ότι ο εκδότης της εγγύησης υποχρεούται να 
προβεί στην παράταση της ισχύος της εγγύησης ύστερα 
από απλό έγγραφο της υπηρεσίας που διενεργεί τη σύμ¬ 
βαση. 

3.3. Η εγγύηση επιστρέφεται μετά την οριστική ποσο¬ 
τική και ποιοτική παραλαβή του υλικού και ύστερα από την 
εκκαθάριση των τυχόν απαιτήσεων από τους δύο συμβαλ¬ 
λόμενους. Σε περίπτωση που το υλικό είναι διαιρετό και η 
παράδοση γίνεται, σύμφωνα με τη σύμβαση, τμηματικά, η 
εγγύηση αποδεσμεύεται σταδιακά κατά το ποσόν που 
αναλογεί στην αξία του μέρους της ποσότητας που παρα- 
λήφθηκε οριστικά. Εάν στο πρωτόκολλο παραλαβής ανα- 
φέρονται παρατηρήσεις ή υπάρχει εκπρόθεσμη παρά¬ 
δοση, η παραπάνω σταδιακαή αποδέσμευση γίνεται μετά 
την αντιμετώπιση, κατά τα προβλεπόμενα, των παρατηρή¬ 
σεων και του εκπρόθεσμου. 

4. Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

5. Στις περιπτώσεις που από τη διακήρυξη προβλέπεται 
εγγύηση καλής λειτουργίας ή διατήρησης, ο προμηθευτής 
υποχρεούται να καταθέσει χρηματική εγγύηση πριν από 
την έναρξη του χρόνου καλής λειτουργίας ή διατήρησης, η 
αξία της οποία καθορίζεται στη διακήρυξη. Η εγγύηση 
αυτή πρέπει να περιλαμβάνει όρους, όπως της εγγύησης 
καλής εκτέλεσης. Ο χρόνος ισχύος της εγγύησης πρέπει 
να είναι μεγαλύτερος από τον συμβατικό χρόνο εγγύησης 
καλής λειτουργίας ή διατήρησης κατά τρεις (3) μήνες. 

6. Οι εγγυήσεις εκδίδονται από πιστωτικά ιδρύματα ή 
άλλα Νομικά Πρόσωπα που λειτουργούν νόμιμα στα κράτη 
μέλη της ΕΟΚ και έχουν σύμφωνα με τη νομοθεσία των 
κρατών μελών αυτό το δικαίωμα, συνοδευόμενο από επί¬ 
σημη μετάφρασή τους στην ελληνική. 

7. Έντοκα γραμμάτια δημοσίου. 

7.1. Οι τίτλοι των εντόκων γραμματίων του Δημοσίου γί¬ 
νονται δεκτοί στην ονομαστική τους αξία, ως εγγύηση 
συμμετοχής στους διαγωνισμούς. 

7.2. Σε περίπτωση που συντρέξουν οι οριζόμενες από 
το παρόν κανονισμό περιπτώσεις κατάπτωσης της εγγύη¬ 
σης συμμετοχής, γίνεται εκποίηση των εντόκων γραμμα¬ 


τίων του Δημοσίου στην αξία που αντιπροσωπεύουν κατά 
το χρόνο της εκποίησής τους. 

7.3. Η επιστροφή των εντόκων γραμματίων του Δημο¬ 
σίου γίνεται με υπογραφή τούτων από τον δικαιούχο ή 
εξουσιοδοτημένο εκπρόσωπό του με την υπογραφή σχε¬ 
τικού αποδεικτικού παραλαβής. 

Αρθρο 20 

Φόρτωση-Παράδοση-Παραλαβή 

1. Ο Προμηθευτής υποχρεούται να παραδίδει και ο ΑΣΟ 
να παραλαμβάνει το υλικό μέσα σε χρονικά όρια που προ¬ 
βλέπει η σύμβαση. 

2.0 συμβατικός χρόνος παράδοσης-παραλαβής μπορεί 
με απόφαση του αρμοδίου οργάνου ΑΣΟ να παρατείνεται 
μέχρι το 1 /4 του ορισθέντος δια της σύμβασης μετά από 
αίτημα του προμηθευτή που υποβάλλεται υποχρεωτικά 
πριν από τη λήξη του συμβατικού χρόνου. Ο προμηθευτής 
κηρύσσεται έκπτωτος σε περίπτωση που λήξει ο συμβατι¬ 
κός χρόνος φόρτωσης-παράδοσης και δεν υποβάλει 
έγκαιρα (πριν από τη λήξη του συμβατικού χρόνου) αίτηση 
παράτασης ή λήξει ο παραταθείς χρόνος χωρίς να παρα- 
δώσει το υλικό. 

3. Ο προμηθευτής οφείλει να ειδοποιεί τον ΑΣΟ για την 
ημερομηνία παράδοσης πέντε (5) εργάσιμες ημέρες νωρί¬ 
τερα από αυτήν. 

4. Ο συμβατικός χρόνος φόρτωσης παράδοσης- 
παραλαβής μπορεί, με απόφαση του αρμοδίου οργάνου 
του ΑΣΟ, να μετατίθεται σε περίπτωση σοβαρότατων λό¬ 
γων συνιστώντων αντικειμενική αδυναμία παράδοσης των 
υλικών ή ανωτέρα βία. Στην περίπτωση μετάθεσης του 
συμβατικού χρόνου δεν επιβάλλονται κυρώσεις. 

Αρθρο 21 
Παραλαβή υλικών 

1. Η παραλαβή των υλικών γίνεται από τριμελή επιτροπή 
που ορίζεται εκάστοτε από τη Διοίκηση του ΑΣΟ, μέσα 
στο χρόνο και στον τόπο που ορίζεται στη σύμβαση. 

2. Στην παραλαβή παρίσταται ο προμηθευτής ή εξου¬ 
σιοδοτημένος αντιπρόσωπος και διενεργείται ποσοτικός 
και ποιοτικός έλεγχος, όπως προβλέπεται στη σύμ¬ 
βαση. 

3. Ο ποιοτικός έλεγχος, εφόσον δεν ορίζεται διαφορε¬ 
τικά στη σύμβαση, γίνεται με: 

3.1. Μακροσκοπική εξέταση. 

3.2. Χημική εξέταση ή μηχανική εξέταση. 

3.3. Πρακτική αδυναμία. 

3.4. Κάθε τρόπο, ανάλογα με το υλικό, που ενδείκνυ- 
νται κατά την κρίση της επιτροπής παραλαβής. 

4. Η επιτροπή παραλαβής μετά το πέρας της εργασίας 
συντάσσει πρωτόκολλο ποσοτικής και ποιοτικής παραλα¬ 
βής, εάν ο ποιοτικός έλεγχος γίνεται μόνο μακροσκοπικά. 
Αν όμως, εκτός από την μακροσκοπική εξέταση, ο έλεγ¬ 
χος απαιτεί χημική εξέταση ή μηχανική δοκιμασία, που θα 
πραγματοποιηθεί σε ειδικά εργαστήρια, τότε εκτός από το 
πρωτόκολλο μακροσκοπικού ελέγχου συντάσσει και πρω¬ 
τόκολλα δειγματοληψίας και αποστολής των δειγμάτων 
προς έλεγχο. Μετά τη λήξη των αποτελεσμάτων ελέγχου 
από ο ΓΧΚ ή τα ειδικά εργαστήρια, η επιτροπή συντάσσει 
πρωτόκολλο οριστικής παραλαβής ή απόρριψης, εφόσον 
οι αναλύσεις και οι εξετάσεις δεν συμφωνούν με τις συμ¬ 
βατικές προδιαγραφές. 

5. Στην περίπτωση απόρριψης του υλικού, η επιτροπή 

αναφέρει στο σχετικό πρωτόκολλο τις παρεκκλίσεις που 
παρουσιάζει αυτό από τους όρους της σύμβασης και τους 
λόγους της απόρριψης και γνωματεύει αν το υλικό μπορεί 
να χρησιμοποιηθεί. Την τελική απόφαση επί της δυνατό¬ 
τητας χρησιμοποιήσεως του υλικού λαμβάνει το αρμόδιο 
όργανο ΑΣΟ. Ύστερα από την απόφαση του αρμοδίου ορ¬ 
γάνου και εφόσον αυτή είναι θετική, η επιτροπή παραλα¬ 
βής υποχρεούται να προβεί στην οριστική παραλαβή, συ- 
ντάσσοντας σχετικό πρωτόκολλο σύμφωνα με τα αναφε- 
ρόμενα στην απόφαση του αρμοδίου Οργάνου. Αν το 
υλικό απορριφθεί στον μακροσκοπικό έλεγχο, παρέλκει ο 
δειγματισμός και ο εργαστηριακός έλεγχος. Σημειώνεται 
ότι, αν το υλικό απορριφθεί από την επιτροπή στον μακρο¬ 
σκοπικό έλεγχο, τότε συντάσσεται πρωτόκολλο απόρρι¬ 
ψης που είναι οριστικό και τελεσίδικο. 

Αρθρο 22 

Κυρώσεις για εκπρόθεσμη φόρτωση-παράδοση 

1. Σε περίπτωση που το υλικό φορτωθεί-παραδοθεί ή 
αντικατασταθεί από τον προμηθευτή μετά τη λήξη του 
συμβατικού χρόνου, όπως αυτός τελικά διαμορφώθηκε 
σύμφωνα με το άρθρο 20 του παρόντος κανονισμού τότε 
επιβάλλεται, πέρα από τις κατά περίπτωση κυρώσεις και 
πρόστιμο που υπολογίζεται ως εξής: 

1.1. Για καθυστέρηση που δεν υπερβαίνει το 1/2 του 
μεγίστου προβλεπομένου χρονικού διαστήματος από το 
άρθρο 20 το πρόστιμο είναι ίσο με 2,5% επί της συμβατι¬ 
κής αξίας της ποσότητας που παραδόθηκε εκπρόθεσμα. 
Το κλάσμα του χρόνου που προκύπτει κατά τον υπολογι¬ 
σμό θεωρείται ολόκληρη ημέρα. 

1.2. Για καθυστέρηση που υπερβαίνει το 1 /2 του παρα¬ 
πάνω (1.1) υπολογισθέντος χρονικού διαστήματος, το 
πρόστιμο είναι ίσο με 5% επί της συμβατικής αξίας της πο¬ 
σότητας που παραδόθηκε εκπρόθεσμα. 

2. Τα παραπάνω κατά περίπτωση, ποσοστά προστίμων 
υπολογίζονται επί της συμβατικής αξίας των εκπρόθεσμα 
παραδοθέντων υλικών χωρίς τον ΦΠΑ. Σε περίπτωση που 
τα υλικά που παραδόθηκαν εκπρόθεσμα επηρεάζουν την 
χρησιμοποίηση των εμπρόθεσμων παραδοθέντων, τότε το 
πρόστιμο υπολογίζεται επί της συμβατικής αξίας της συ¬ 
νολικής ποσότητας αυτών. 

3. Εάν με την απόφαση που κηρύσσεται έκπτωτος ο 
προμηθευτής παρέχεται η δυνατότης σ’ αυτόν να παρα- 
δώσει τα υλικά μέχρι την προηγούμενη της ημερομηνία 
διενέργειας νέου διαγωνισμού για την προμήθεια των υλι¬ 
κών, τότε επιβάλλεται πρόστιμο ίσο με ποσοστό 10% επί 
της συμβατικής τιμής και επί του συνόλου της ποσότητας, 
ανεξάρτητα από την ημερομηνία παράδοσης. Στην περί¬ 
πτωση αυτή ισχύουν και τα αναφερόμενα στην παρ. 2 του 
παρόντος άρθρου. Εάν ο έκπτωτος παραδώσει τα υλικά, ο 
διαγωνισμός ή τα αποτελέσματα αυτού ματαιώνονται με 
απόφαση του αρμοδίου οργάνου ύστερα από την οριστική 
παραλαβή των υλικών. 

4. Κατά τον υπολογισμό του χρονικού διαστήματος κα¬ 
θυστέρησης φόρτωσης-παράδοσης ή αντικατάστασης, με 
απόφαση του αρμοδίου οργάνου ΑΣΟ, δεν λαμβάνεται 
υπόψη ο χρόνος που παρήλθε πέραν του ευλόγου, κατά τα 
διάφορα στάδια των διαδικασιών, για τον οποίο δεν ευθύ- 
νεται ο προμηθευτής και μετατίθεται αντίστοιχα ο χρόνος 
φόρτωσης-παράδοσης. 

5. Αν ο προμηθευτής έχει λάβει προκαταβολή, κατά τη 
σύμβαση, τότε πέραν του προστίμου, καταλογίζεται σε 


βάρος του και τόκος επί του ποσού της προκαταβολής, 
που υπολογίζεται από την επομένη της λήξης του συμβα¬ 
τικού ή μετατεθέντος χρόνου παράδοσης μέχρι της προ¬ 
σκόμισης του συμβατικού υλικού με το ισχύον κάθε φορά 
ανώτατο όριο του ποσοστού του τόκου δικαιοπραξίας. 

6. Η είσπραξη του προστίμου και του τόκου επί της προ¬ 
καταβολής γίνεται με παρακράτηση από το λαβείν του 
προμηθευτή και σε περίπτωση ανεπάρκειας αυτού η έλ- 
λειψις, με ισόποση κατάπτωση της εγγύησης, καλής εκτέ¬ 
λεσης και προκαταβολής, αντίστοιχα, εφόσον ο προμη¬ 
θευτής δεν καταθέσει το απαιτούμενο ποσό. 

7. Σε περίπτωση ένωσης προμηθευτών, το πρόστιμο και 
οι τόκοι επιβάλλονται αναλογικά σε όλα τα μέλη της Ένω¬ 
σης. 

Αρθρο 23 

Απόρριψη συμβατικών υλικών - αντικατάσταση 

1. Σε περίπτωση οριστικής απόρριψης όλης ή μέρους εκ 
της συμβατικής ποσότητας των υλικών με απόφαση αρμό¬ 
διου οργάνου ΑΣΟ, δύναται να εγκρίνεται η αντικατά¬ 
σταση με άλλη ποσότητα που είναι σύμφωνη με τους 
όρους της σύμβασης μέσα σε τακτή προθεσμία που ορίζε¬ 
ται από την απόφαση αυτή. Σε περίπτωση που η αντικατά¬ 
σταση γίνει μετά τη λήξη του νέου συμβατικού χρόνου, ο 
προμηθευτής θεωρείται εκπρόθεσμος και υπόκειται στις 
προβλεπόμενες από το άρθρο 22 του παρόντος κανονι¬ 
σμού, κυρώσεις. 

2. Η επιστροφή των υλικών που απορρίφθηκαν γίνεται 
αμέσως μετά την αντικατάστασή των και την οριστική των 
παραλαβή. Ο προμηθευτής υποχρεούται να παραλάβει 
την απορριφθείσα ποσότητα μέσα σε χρονικό διάστημα 
που καθορίζεται από τη σχετική απόφαση του αρμόδιου 
οργάνου ΑΣΟ. Σε περίπτωση καθυστερήσεων ισχύουν οι 
κυρώσεις του άρθρου 22 του παρόντος κανονισμού. Σε 
περίπτωση που ο προμηθευτής τελικά δεν παραλάβει την 
απορριφθείσα ποσότητα, ο ΑΣΟ μετά την απόφαση του 
αρμοδίου οργάνου του προβαίνει στην εκποίηση ή την κα¬ 
ταστροφή της ποσότητας αυτής. 

3. Με απόφαση του αρμοδίου οργάνου ΑΣΟ μπορεί να 
εγκριθεί η επιστροφή στον προμηθευτή των υλικών που 
απορρίφθηκαν πριν από την αντικατάστασή τους, με την 
προϋπόθεση ο προμηθευτής να καταθέσει χρηματική εγ¬ 
γύηση που να καλύπτει την τυχόν καταβληθείσα αξία της 
ποσότητας που απορρίφθηκε. 

Αρθρο 24 

Κήρυξη προμηθευτού ως έκπτωτου 

1. Ο προμηθευτής που δεν προσέρχεται μέσα στην 
προθεσμία, που του έχει ορισθεί να υπογράψει τη σχετική 
σύμβαση, κηρύσσεται με απόφαση του αρμοδίου οργάνου 
ΑΣΟ υποχρεωτικά έκπτωτος από την κατακύρωση ή ανά¬ 
θεση που έγινε στο όνομά του και από κάθε άλλο δικαίωμα 
που απορρέει από αυτήν. 

2. Επίσης, με απόφαση του αρμοδίου οργάνου του ΑΣΟ, 
κηρύσσεται υποχρεωτικά έκπτωτος από τη σύμβαση και 
από κάθε δικαίωμα που απορρέει από αυτήν, εφόσον αυ¬ 
τός (προμηθευτής) δεν παρέδωσε ή φόρτωση ή αντικατέ¬ 
στησε τα συμβατικά υλικά μέσα στις συμβατικές προθε¬ 
σμίες ή μέσα στα χρονικά όρια που καθορίστηκαν από τις 
σχετικές αποφάσεις του αρμοδίου οργάνου ΑΣΟ και με 
όσα προβλέπονται από το άρθρο 21 του παρόντος κανονι¬ 
σμού. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση ή τη σύμβαση όταν: 

3.1. Συντρέχουν λόγοι ανωτέρας βίας. 

3.2. Η σύμβαση δεν υπογράφηκε ή το υλικό δεν φορτώ¬ 
θηκε ή παραδόθηκε ή αντικαταστάθηκε με ευθύνη ΑΣΟ. 

4. Με την απόφαση του αρμοδίου οργάνου ΑΣΟ που κη¬ 
ρύσσει έκπτωτο από τη σύμβαση τον προμηθευτή, μπορεί 
να του παρασχεθεί η δυνατότητα παράδοσης του υλικού 
μέχρι την προηγούμενη της ημερομηνίας διενέργειας του 
νέου διαγωνισμού που γίνεται εις βάρος του. 

5. Στον προμηθευτή που κηρύσσεται έκπτωτος από την 
κατακύρωση, ανάθεση ή σύμβαση, επιβάλλονται με από¬ 
φαση του αρμοδίου οργάνου ΑΣΟ, αθροιστικά ή διαζευ- 
τικά οι παρακάτω κυρώσεις: 

5.1. Κατάπτωση ολική ή μερική της εγγύησης της συμ¬ 
μετοχής ή καλής εκτέλεσης της σύμβασης, κατά περί¬ 
πτωση. 

5.2. Προσωρινός ή διαρκής αποκλεισμός του εν λόγω 
προμηθευτή από τις προμήθειες του ΑΣΟ. 

5.3. Καταλογισμός στον προμηθευτή ποσού ίσου με το 
10% της αξίας των συμβατικών υλικών για τα οποία κηρύ¬ 
χθηκε έκπτωτος, εάν του δόθηκε με την απόφαση το δι¬ 
καίωμα να παραδώσει τα υλικά μέχρι της προηγούμενης 
της ημερομηνίας διενέργειας του νέου διαγωνισμού, ανε¬ 
ξάρτητα αν έκανε χρήση ή όχι του δικαιώματος αυτού. 
Στην περίπτωση αυτή έχουν εφαρμογή και τα αναφερό- 
μενα στο άρθρο 22 παρ. 3 του παρόντος κανονισμού. 

5.4. Έντοκη είσπραξη της προκαταβολής (αν έχει δο¬ 
θεί) ως η παρ. 5 του άρθρου 22 του παρόντος κανονισμού. 

5.5. Προμήθεια του υλικού σε βάρος του εκπτώτου προ¬ 
μηθευτή είτε από τους υπόλοιπους προμηθευτές που εί¬ 
χαν λάβει μέρος στο διαγωνισμό ή είχαν κληθεί για απ’ ευ¬ 
θείας ανάθεση, είτε με διενέργεια διαγωνισμού, είτε με 
απ’ ευθείας αγορά, αν συντρέχουν οι προϋποθέσεις του 
άρθρου 2 του παρόντος. Σε κάθε άμεση ή έμμεση προκα- 
λούμενη ζημία του ΑΣΟ ή το τυχόν διαφέρον που θα προ- 
κύψει, καταλογίζεται σε βάρος του εκπτώτου προμη¬ 
θευτή. Ο καταλογισμός αυτός γίνεται ακόμη και στην πε¬ 
ρίπτωση που δεν πραγματοποιείται νέα προμήθεια του 
υλικού, κατά τα παραπάνω οριζόμενα. Στην περίπτωση 
αυτή, ο υπολογισμός του καταλογιζόμενου ποσού γίνεται 
με βάση κάθε στοιχείο, κατά την κρίση του αρμοδίου ορ¬ 
γάνου ΑΣΟ και με βάση τις αρχές της καλής πίστης και των 
συναλλακτικών ηθών. 

5.5. Σε περίπτωση που η προμήθεια υλικού σε βάρος 
έκπτωτου προμηθευτή γίνεται με τροποποίηση όρων ή τε¬ 
χνικών προδιαγραφών της κατακύρωσης, της ανάθεσης ή 
της σύμβασης, από τις οποίες κηρύχθηκε έκπτωτος, κατά 
περίπτωση, κατά τον υπολογισμό του διαφέροντος σε βά¬ 
ρος του, λαμβάνεται υπόψη η διαφορά που τυχόν προκύ¬ 
πτει από την τροποποίηση των σχετικών όρων ή τεχνικών 
προδιαγραφών, η οποία συμψηφίζεται με το προς καταλο¬ 
γισμό ποσό. 

Αρθρο 25 

Δείγματα - Δειγματοληψία - Εργαστηριακές εξετάσεις 

1. Τα δείγματα που χρησιμοποιούνται κατά τη διενέρ¬ 
γεια των προμηθειών στις παρακάτω κατηγορίες. 

1.1. Δείγματα ΑΣΟ. 

Στην κατηγορία αυτή υπάγονται τα δείγματα που απο¬ 
στέλλει ο ΑΣΟ βάσει και των οποίων θα πραγματοποιηθεί 
η προμήθεια. 


1.2. Δείγματα προμηθευτών. 

Στην περίπτωση αυτή υπάγονται τα δείγματα που κατα¬ 
θέτουν οι προμηθευτές, όταν απαιτείται, κατά τη διενέρ¬ 
γεια του διαγωνισμού. 

1.3. Δείγματα από τα προς παραλαβή συμβατικά υλικά. 

Στην κατηγορία αυτή υπάγονται τα δείγματα που λαμβά- 

νονται από τις επιτροπές παραλαβής προς δειγμάτιση των 
υλικών που παραδίδουν οι προμηθευτές σε εκτέλεση συμ¬ 
βάσεων. 

2. Κάθε δείγμα ανάλογα με τη φύση του προς προμή¬ 
θεια υλικού, πρέπει να είναι σε ποσότητα ή μέγεθος από¬ 
λυτα επαρκές για τη σχετική μηχανική, χημική ή μακρο¬ 
σκοπική εξέταση, ή πρακτική δοκιμασία. 

Η ποσότητα ή το μέγεθος των δειγμάτων ορίζονται: 

2.1. Από το αρμόδιο όργανο ΑΣΟ προκειμένου για δείγ¬ 
ματα ΑΣΟ. 

2.2. Με τη διακήρυξη ή πρόσκληση, προκειμένου για 
δείγματα προμηθευτών (κατηγορία 1.2). 

2.3. Από τη σύμβαση, προκειμένου για δείγματα των 
προς παραλαβή συμβατικών υλικών (κατηγορία 2.3.). 

Εφόσον στη σχετική σύμβαση δεν αναφέρεται η ποσό¬ 
τητα και το μέγεθος των δειγμάτων, ισχύουν οι διατάξεις 
για τις δειγματοληψίες του Γενικού Χημείου του Κράτους 
(ΓΧΚ). 

3. Τα δείγματα όλων των κατηγοριών κατατίθενται στην 
αρμόδια Υπηρεσία εις διπλούν (δείγμα-αντίδειγμα) με 
εξαίρεση: 

3.1. Τα δείγματα του ΑΣΟ εφόσον η Υπηρεσία έχει ορί¬ 
σει διαφορετικά. 

3.2. Τα δείγματα τα οποία λόγω της φύσης τους ή της 
αξίας τους, δεν μπορούν να σταλούν ή να υποβληθούν εις 
διπλούν. 

3.3. Τα δείγματα που λαμβάνουν οι επιτροπές παραλα¬ 
βής κατά τη διαδικασία ελέγχου των προς παραλαβή συμ¬ 
βατικών υλικών, τα οποία λαμβάνονται μεν εις διπλούν, 
πλην όμως, το ένα απ’ αυτά αποστέλλεται απευθείας από 
την επιτροπή για εργαστηριακή ή μηχανική εξέταση ή χρη¬ 
σιμοποιείται για πρακτική δοκιμασία. 

4. Εφόσον από τη διακήρυξη ή την πρόσκληση δεν προ- 
βλέπεται κατάθεση δειγμάτων τυχόν προσκομιζόμενα από 
τους προμηθευτές δείγματα δεν γίνονται δεκτά. 

5. Δείγματα που δεν είναι κατά τρόπον εμφανή σύμ¬ 
φωνα με τα προβλεπόμενα από τη διακήρυξη ή την πρό¬ 
σκληση δεν γίνονται δεκτά. 

6. Εφόσον τα δείγματα ανήκουν σε ευπαθή ή επικίν¬ 
δυνα υλικά, ο προμηθευτής υποχρεούται να αναφέρει 
τούτο εγγράφως επί του δείγματος στην ελληνική γλώσσα 
καθορίζοντας συγχρόνως τον τρόπο φύλαξης και συντή¬ 
ρησής τους. Για δείγματα ΑΣΟ καθώς και δείγματα από τα 
προς παραλαβή συμβατικά υλικά που ανήκουν στην κατη¬ 
γορία αυτή, την παραπάνω υποχρέωση έχει το αρμόδιο όρ¬ 
γανο ΑΣΟ και ο Πρόεδρος της Επιτροπής, αντίστοιχα. 

7. Εφόσον η προμήθεια του υλικού γίνεται με βάση δείγ¬ 
ματα του ΑΣΟ οι ενδιαφερόμενοι μπορούν να λαμβάνουν 
γνώση του δείγματος αυτού κατά το διάστημα της προθε¬ 
σμίας που ορίζεται από τη διακήρυξη ή την πρόσκληση 
είτε με απλή μακροσκοπική εξέταση αυτού από τους εν- 
διαφερόμενους, είτε με λήψη αντιγράφου ή απεικόνισης 
αυτού, με δική τους μέριμνα και ευθύνη. 

8. Κατά την αξιολόγηση των προσφορών από το αρμόδιο 
όργανο ΑΣΟ, τίθενται υπόψη του και τα σχετικά δείγματα. 

Εφόσον για τη διενέργεια του ελέγχου από το αρμόδιο όρ¬ 
γανο είναι απαραίτητη ή αποσφράγιση του δείγματος, 
αυτή γίνεται ενώπιον υπαλλήλου του Τμήματος Προμη¬ 
θειών μετά δε τον έλεγχο, γίνεται επανασφράγιση του 
δείγματος. Επίσης ενώπιον του υπαλλήλου του Τμήματος 
Προμηθειών γίνεται, όταν απαιτείται λήψη μέρους του 
δείγματος. 

9. Η επισημοποίηση των δειγμάτων και αντιδειγμάτων 
γίνεται από το αρμόδιο για την τεχνική αξιολόγηση των 
προσφορών όργανο, ως εξής: 

-Των δειγμάτων που αποστέλλονται από τον ΑΣΟ για 
τον οποίο προορίζονται τα υλικά, κατά το στάδιο έγκρισης 
των τεχνικών προδιαγραφών. Σε περίπτωση που κατά τη 
διαδικασία έγκρισης τροποποιηθούν οι τεχνικές προδια¬ 
γραφές, το επισημοποιούμενο δείγμα του ΑΣΟ δεν θα 
ισχύει κατά το μέρος στο οποίο τυχόν αναφέρονται οι τρο¬ 
ποποιήσεις. 

- Των δειγμάτων που καταθέτουν οι προμηθευτές κατά 
τη διενέργεια των διαγωνισμών, μετά την κατακύρωση της 
προμήθειας. 

-Τα επισημοποιηθέντα δείγματα παραλαμβάνονται 
από την επιτροπή παραλαβής για να χρησιμοποιηθούν 
κατά το στάδιο των ελέγχων και επιστρέφονται μετά το 
πέρας της παραλαβής των υλικών, εφόσον λόγω της φύ¬ 
σης τους δεν καταστρέφονται κατά τη διαδικασία των 
ελέγχων. 

10. Στον συμβασιούχο προμηθευτή παραδίδεται, 
ύστερα από αίτημά του το επίσημο δείγμα του ΑΣΟ ή μέ¬ 
ρος αυτού, ανάλογα με τη φύση το υλικού, για να του χρη¬ 
σιμεύσει κατά την κατασκευή του και υποχρεούται να το 
επιστρέψει το αργότερο με την παράδοση του υλικού. 

11. Η επιστροφή των δειγμάτων γίνεται ως εξής: 

11.1. Του ΑΣΟ μέσα σε τριάντα ημέρες από την επι¬ 
στροφή τους από την επιτροπή παραλαβής και αφού έχει 
συντελεστεί η οριστική παραλαβή του συμβατικού υλικού, 
με μέριμνα και ευθύνη του ΑΣΟ. 

11.2. Των προμηθευτών στους οποίους δεν κατακυρώ¬ 
θηκαν ή δεν ανατέθηκε η προμήθεια μέσα σε 15 ημέρες 
από την ημερομηνία της ανακοίνωσης κατακύρωσης ή 
ανάθεσης, με μέριμνα και ευθύνη τούτων. 

11.3. Των συμβασιούχων προμηθευτών που κατατέθη¬ 
καν με την προσφορά τους και δεν καταστράφηκαν μερι¬ 
κώς ή ολικώς κατά τη διαδικασία των ελέγχων, μέσα σε 
τριάντα ημέρες από την επιστροφή τους από την επιτροπή 
παραλαβής και εφόσον έχει συντελεσθεί η οριστική παρα¬ 
λαβή, με μέριμνα και ευθύνη τούτων. 

11.4. Τα δείγματα που δεν χρησιμοποιήθηκαν για κατ’ 
έφεση εξέταση, επιστρέφονται μέσα σε τριάντα (30) ημέ¬ 
ρες από την οριστική παραλαβή των συμβατικών υλικών, 
με μέριμνα και ευθύνη του προμηθευτή. 

12. Τα δείγματα που δεν θα παραλειφθούν σύμφωνα με 
τα παραπάνω εκποιούνται από το αρμόδιο όργανο του 
ΑΣΟ εφόσον έχουν εμπορική αξία υπέρ του Ταμείου Προ¬ 
σωπικού ΑΣΟ (ΤΠΠ-ΑΣΟ), άλλως καταστρέφονται από 
οριζόμενη προς τούτο επιτροπή. 

13. Η αξία των δειγμάτων και αντιδειγμάτων που λαμβά- 
νονται από τις επιτροπές παραλαβής, βαρύνει τους προ¬ 
μηθευτές και δεν καταβάλλεται. 

14. Εφόσον από τη σύμβαση προβλέπονται και εργα¬ 
στηριακοί έλεγχοι, αυτοί διενεργούνται από εργαστήρια 
του ΑΣΟ εάν διαθέτει, άλλως από το ΓΧΚ ή από οποιοδή- 
ποτε άλλο εργαστήριο που ανήκει στο δημόσιο τομέα, 


ανάλογα με την φύση του προς προμήθεια υλικού και τη 
μορφή του ελέγχου. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων, μπορεί να 
ζητήσει εγγράφως κατ’ έφεση εξέταση των οικείων αντι- 
δειγμάτων. Η κατ’ έφεση εξέταση γίνεται ύστερα από έγ¬ 
γραφο της Υπηρεσίας, από το ΓΧΚ ή σε περίπτωση που 
λόγω της φύσεως του υλικού ή της μορφής του ελέγχου, 
το ΓΧΚ δεν μπορεί να ανταποκριθεί στον έλεγχο, η κατ’ 
έφεση εξέταση γίνεται από οποιοδήποτε άλλο εργαστήριο 
του δημοσίου τομέα, εκτός από το εργαστήριο που διε- 
νήργησε την αρχική εξέταση. Στην περίπτωση που δεν 
υπάρχει άλλο κατάλληλο εργαστήριο από αυτό που διε- 
νήργησε τον αρχικό έλεγχο, η κατ’ έφεση εξέταση γίνεται 
σε αυτό, αλλά με εξεταστή του ΓΚΧ ή άλλου φορέα. Ο 
προμηθευτής υποχρεούται να καταθέσει το προβλεπό- 
μενο για την περίπτωση παράβολο. Το αίτημα του προμη¬ 
θευτή για την κατ’ έφεση εξέταση πρέπει να υποβάλλεται 
μέσα σε ανατρεπτική προθεσμία είκοσι (20) ημερών από 
τη γνωστοποίηση σ' αυτόν των αποτελεσμάτων της αρχι¬ 
κής εξέτασης. Κατ’ έφεση εξέταση μπορεί να γίνει αυτε- 
πάγγελτα με απόφαση του αρμόδιου οργάνου ΑΣΟ, 
ύστερα από γνωμοδότηση του αρμόδιου οργάνου, μέσα σε 
είκοσι (20) ημέρες από τη λήψη του πρωτοκόλλου της επι¬ 
τροπής παραλαβής. Κατά την κατ’ έφεση εξέταση παρί- 
σταται εκπρόσωπος του ΑΣΟ υποχρεωτικά δε καλείται να 
παραστεί, εφόσον το επιθυμεί και ο προμηθευτής. Εάν 
κατά τη διενέργεια της κατ’ έφεσης εξέτασης υπάρχει 
διαφωνία από τον εκπρόσωπο του ΑΣΟ ή τον προμηθευτή, 
σε τεχνικό θέμα (όπως εφαρμοζόμενη μέθοδος εξέτασης, 
χρήση οργάνων) αυτή διατυπώνεται με σαφήνεια σε σχε¬ 
τικό πρωτόκολλο, η δε υπόθεση παραπέμπεται στο Ανώ¬ 
τατο Χημικό Συμβούλιο για γνωμάτευση. Το αποτέλεσμα 
της κατ’ έφεση εξέτασης είναι υποχρεωτικό και τελεσί¬ 
δικο και για τα δύο μέρη. 

Αρθρο 26 

Τρόπος πληρωμής - Δικαιολογητικά 

1. Η πληρωμή της αξίας των υλικών στον προμηθευτή 
μπορεί να γίνει με έναν από τους παρακάτω τρόπους: 

1.1. Με την εξόφληση του 100% της συμβατικής αξίας 
μετά την οριστική παραλαβή των υλικών. 

1.2. Με χορήγηση προκαταβολή μέχρι ποσοστού 50% 
της συμβατικής αξίας χωρίς ΦΠΑ έναντι ισόποσης εγγύη¬ 
σης και το υπόλοιπο είτε μετά την οριστική παραλαβή των 
υλικών, είτε με πληρωμή ποσοστού 20% της συμβατικής 
αξίας χωρίς ΦΠΑ με το πρωτόκολλο της ποσοτικής και μα¬ 
κροσκοπικής παραλαβής και εξόφλησης της υπόλοιπης 
αξίας με το συνολικό ΦΠΑ μετά την οριστική παραλαβή 
των υλικών. 

1.3. Με προθεσμιακό διακανονισμό για το 100% της 
συμβατικής άξίας ή για μέρος αυτής. 

1.4. Με κάθε τρόπου που καθορίζεται με την απόφαση 
του αρμοδίου οργάνου ΑΣΟ και περιλαμβάνεται απαραί¬ 
τητα στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες αυτού. 

3. Τα δικ/κά, που απαιτούνται είναι: 

3.1. Πρωτόκολλο οριστικής ποσοτικής και ποιοτικής πα¬ 
ραλαβής ή σε περίπτωση αυτοδίκαιης παραλαβής θεωρη¬ 
μένο αποδεικτικό προσκομίσεως του υλικού στην απο¬ 
θήκη. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


655 


3.2. Αποδεικτικό εισαγωγής του υλικού στις αποθήκες 
ΑΣΟ (πρωτόκολλο παράδοσης στο διαχειριστή). 

3.3. Τιμολόγιο του προμηθευτή που να αναφέρει την έν¬ 
δειξη «ΕΞΟΦΛΗΘΗΚΕ... 

3.4. Εξοφλητική απόδειξη του προμηθευτή, εάν το τι¬ 
μολόγιο δεν φέρει την ένδειξη «ΕΞΟΦΛΗΘΗΚΕ». 

4. Στην περίπτωση που η προμήθεια γίνει εκ του εξωτε¬ 
ρικού, πλέον των ανωτέρω, η πληρωμή της αξίας στον 
προμηθευτή γίνεται μέσω μιας αναγνωρισμένης Τράπεζας 
ή με το άνοιγμα ενέγγυας ανέκκλητης πίστωσης ή ακόμη 
με έμβασμα. Σημειώνεται ότι, όταν η πληρωμή γίνεται με 
πίστωση δεν χορηγείται προκαταβολή, όταν όμως γίνεται 
με έμβασμα μετά την οριστική παραλαβή, τότε χορηγείται 
προκαταβολή. 

5. Τα δικ/κά που απαιτούνται για την εξόφληση της συμ¬ 
βατικής αξίας καθορίζονται με απόφαση του αρμόδιου ορ¬ 
γάνου ΑΣΟ και περιλαμβάνονται στη διακήρυξη ανάλογα 
με την περίπτωση παράδοσης (ΡΟΒ, ΟΙΡ κ.λπ.). 

Αρθρο 27 
Ανωτέρα βία 

1. Σε περίπτωση ανωτέρας βίας η απόδειξη αυτής βαρύ¬ 
νει εξ ολοκλήρου τον προμηθευτή. 

2. Ο προμηθευτής που επικαλείται ανωτέρα βία υπο- 
χρεούται μέσα σε είκοσι (20) ημέρες από τότε που συνέ- 
βησαν τα πραγματικά περιστατικά, που συνιστούν την 
ανωτέρα βία, να αναφέρει εγγράφως αυτά και να προσκο¬ 
μίσει στον ΑΣΟ τα απαραίτητα αποδεικτικά στοιχεία. 


Σε περίπτωση που ο προμηθευτής μέσα στην ανωτέρω 
προθεσμία δεν αναφέρει τα περιστατικά και δεν προσκο¬ 
μίσει τα απαιτούμενα αποδεικτικά στοιχεία, στερείται του 
δικαιώματος να επικαλεσθεί την ύπαρξη ανωτέρας βίας. 

Αρθρο 28 
Επίλυση διαφορών 

1. Ο προμηθευτής ως προς τη διακήρυξη και σύμβαση 
υπάγεται στην αρμοδιότητα των δικαστηρίων της έδρας 
του ΑΣΟ στην περίπτωση που ο διαγωνισμός διενεργείται 
από την Κεντρική Υπηρεσία ή της έδρας της περιφερεια¬ 
κής Υπηρεσίας του ΑΣΟ, όταν ο διαγωνισμός διενεργείται 
από αυτήν. 

2. Στη διακήρυξη ή σύμβαση, μπορεί να ορίζετι, για την 
επίλυση των διαφορών, αντί της προσφυγής στα δικαστή¬ 
ρια, η προσφυγή σε διαιτησία που ορίζεται κάθε φορά από 
την ισχύουσα Νομοθεσία. Οι αποφάσεις της διαιτησίας εί¬ 
ναι υποχρεωτικές για τους συμβαλλόμενους. 

Κάλυψη δαπάνης: 

Από τις διατάξεις της απόφασης αυτής δεν προκαλείται 
καμία δαπάνη σε βάρος του προϋπολογισμού του Νομικού 
Προσώπου, Αυτόνομου Σταφιδικού Οργανισμού. 

Η απόφαση αυτή να δημοσιευθεί στην Εφημερίδα τπο 
Κυβερνήσεως. 

Αθήνα, 19 Ιανουάριου 1994 

Ο ΥΠΟΥΡΓΟΣ 

ΓΕΩΡΓΙΟΣ ΜΩΡΑΪΤΗΣ 

Ε ΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΕΕΧ 

ΡΑΧ 

22.3211 ΥΡΕΤ ΘΗ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.54/_ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε ουνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Γ ια το Τεύχος Α' 


Αναπτυξιακών Πράξεων » 
Ν.Π.Δ.Δ. » 

ΠΑΡΑΡΤΗΜΑ » 

Δελτ. Εμπ.8» Βιομ. Ιδ. » 
Αν. Ειδικού Δικαστηρίου » 
Α.Ε. & Ε.Π.Ε. » 


χ. 15.000 
» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 


1/ η η η ΛΛ.Ι_. οι . I I. Ι_ . η 

ια) Για όλα τα Τεύχη εκτός ΤΑΕ-ΕΠΕ » 100.000 | 

Πληροφορίες: τηλ. 52.48.320 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











